Zagreb odlaže susret Nikolića sa hrvatskom predsednicom?\nM. D.\t 2. februara 2016. 10:20\nHrvatski državni vrh odlučio je da odloži više puta najavljivanu posetu predsednika Srbije Tomislava Nikolića Zagrebu gde je, kako je bilo najavljeno, trebalo da se sretne s predsednicom Kolindom Grabar-Kitarović, piše danas Jutarnji list.\nGlavni razlog, kako navodi list, pozivajući se na diplomatske izvore, je zahtev upućen papi Franji da zaustavi proces kanonizacije Alojzija Stepinca, iako se procenjuje da odnose između Hrvatske i Srbije treba normalizovati posle zaoštravanja s početka migrantske krize, a “zaslugom” bivšeg premijera Zorana Milanovića.\nNikolić se prošle jeseni sastao u Vatikanu s papom Franjom, piše Jutarnji, a mesec dana kasnije je za beogradski Blic rekao da je jedna od glavnih tema razgovora bio postupak kanonizacije Stepinca, nakon što je već “izvršena njegova beatifikacija i s tim u vezi pritisak Rimokatoličke crkve u Hrvatskoj da se taj postupak okonča čim pre”.\nPodsećajući šta je još tom prilikom Nikolić rekao, zagrebački dnevnik piše da je hrvatski državni vrh zaključio da je srpski predsednik ušao u, kako se navodi, osetljivo područje verske politike, te da to nije trebalo da napravi.\nKolindu najviše bole poređenja sa Srbima\n“Stepinčeva beatifikacija nije tema za Srbiju, već pitanje za Rimokatoličku crkvu, a uz to ima veliko emocionalno značenje za većinu vernika u Hrvatskoj. Očito je procenjeno da sada sastanak ne bi imao smisla, premda treba normalizirati odnose između Hrvatske i Srbije, koji su se definitivno pogoršali nakon početka izbegličke krize kada je Zoran Milanović optužio srpsku vladu da migrante ciljano šalje u Hrvatsku”, navodi Jutarnji.\nList zaključuje da to znači da još neko vreme neće doći do hrvatsko-srpskog sastanka na vrhu, a na osnovu odgovora dobijenog s Pantovčaka da ne postoji nikakav dogovor o bilateralnom susretu koji se najavljuje već 12 meseci.\nTo je zagrebačkom dnevniku, naime, potvrdio portparol hrvatske predsednice Luka Đurić i Dario Mihelin, predsednicin savetnik za spoljnu politiku.\nOni, međutm, kako se konstatuje, nisu želeli da razgovaraju o razlozima odlaganja susreta predsednika Srbije i Hrvatske.\nInače, Kolinda Grabar-Kitarović i Nikolić sreli su se više puta od njenog izbora na tu poziciju – na sastanku Brdo-Brioni u Zagrebu, zatim u Podgorici a pre toga su kratko razgovarali i u Njujorku na marginama Generalne skupštine UN.


Nestašica čipova pogodiće ovogodišnju prodaju računara - PORTAL REVIJE FOKUS\n“Zalihe i raspoloživost dijelova i dalje su ograničeni”, rekao je glavni finansijski direktor Della Thomas Sweet dodajući kako će sve veći troškovi nabave tih čipova uticati na operativne prihode u tekućem kvartalu te dovesti do blago nižeg prihoda. HP je saopštio da će nestašica ograničiti njegovu mogućnost isporuka potrošačke elektronike barem do kraja godine\nTehnološke kompanije Dell i HP ostvarile su kvartalne prihode koji su nadmašili procjene Wall Streeta, jer su potrošači nastavili da kupovinu računare čak i kad su u mnogim dijelovima svijeta ograničenja za suzbijanje pandemije ublažena.\nMeđutim, dionice Della i HP-a pale su za jedan, odnosno šest odsto nakon što su obje kompanije upozorile da bi nestašica čipova mogla uticati na njihovu sposobnost da ove godine podmire potražnju za prenosnim računalima.\n“Zalihe i raspoloživost dijelova i dalje su ograničeni”, rekao je glavni finansijski direktor Della Thomas Sweet dodajući kako će sve veći troškovi nabave tih čipova uticati na operativne prihode u tekućem kvartalu te dovesti do blago nižeg prihoda, prenose Vijesti.\nHP je saopštio da će nestašica ograničiti njegovu mogućnost isporuka potrošačke elektronike barem do kraja godine.\nIpak, obje kompanije očekuju rast na cijelom tržištu, jer će se povećati potražnja za prenosnim računarima, koja su potrebna u školama i radu na daljinu.\nPrethodna priča Velika Britanija: Tinejdžer za dlaku izbegao da mu kuća padne na glavu (VIDEO)\nSledeća priča Američki naučnici: Imunološki sistem razvija odbranu nakon COVID-19 mjesecima poslije oporavka


Priča o okupaciji ocenjena štetnom\nLjudmila CVETKOVIC, Anamari REPIC\nIako je izjava šefa Srpske radikalne stranke o tome da je sa premijerom Srbije postigao saglasnost o proglašenju okupacije u slučaju nezavisnosti Kosova izazvala žestoke reakcije javnosti, premijer kao ni Vlada nisu ni demantovali ni potvrdili ove navode. Iz Vlade i Koštuničine stranke samo odgovaraju da nije tema, “kako krstiti otimanje dela teritorije”.\nNi tri dana nakon izjave šefa radikala Tomislava Nikolića niko iz premijerovog okruženja ne želi da govori da li je bilo reči o terminu okupacija. Politika Demokratske stranke Srbije nije kako nazvati otimanje Kosova, već kako ga sačuvati u sastavu Srbije, saopštava premijerova Demokratska stranka Srbije. Andreja Mladenović, portparol DSS, kaže da niko u Beogradu ne sme odstupiti od rezolucije Parlamenta o Kosovu koja govori da je neprihvatljivo protivno volji jedne zemlje menjati njene granice i da bi svako nametnuto rešenje budućeg statusa Kosova Skupština proglasila nelegitimnim, protivpravnim i nevažećim:\n“Ovaj stav je jasan odgovor svima i onima spolja i onima unutra. Nije suština u tome kako ćemo nazvati otimanje teritorije, već je suština u tome da ne dozvolimo zaista da se prekrši međunarodno pravo da se jednoj demokratskoj zemlji otcepi njen sastavni deo.”\nMeđutim, ni na naše pitanje da li se ovo može shvatiti kao demanti onoga što je lider radikala izjavio, nema konkretnog odgovora. Andreja Mladenović:\n“To je već stvar vaše percepcije kako razumete ovaj odgovor. Ja ne bih u to ulazio zaista. Sigurno da ova interpretacija nekog razgovora i sad komentari toga, Demokratska stranka Srbije se u to neće upuštati.”\nPrethodno je i iz Vlade stigao sličan odgovor, kako je nepotrebno i štetno stvarati defetizam kako je Kosovo izgubljeno i da Vlada pred početak pregovora saopštava da je Kosovo bilo, jeste i biće Srbija. U Srpskoj radikllanoj stranci međutim, objašnjavaju da bi proglašenje nezavisnog Kosova okupiranom teritorijom značilo “konstatovanje” da se sa takvim rešenjem Srbija ne slaže. Aleksandar Vučić, generalni sekretar SRS, kaže da to ima preventivnu funkciju “da svi dobro razmisle pre nego što učestvuju u tome jer će znati da nezavisnost Kosova nije trajno rešenje”. A za razliku od Demokratske stranke Srbije koja koristi neutralne formulacije, svi koalicioni partneri iz Vlade kritikovali su izjavu lidera radikala. Vlajko Senić, potpredsednik Srpskog pokreta obnove:\n“Možda je saopštenje malo diplomatsko ali je poruka jasna. Pregovori o budućem statusu Kosova nisu ni započeli i da svako onaj, a to se odnosi pre svega na izjavu Tomislava Nikolića, koji hoće na početku da razgovara o kraju pregovora širi defetističko raspoloženje i na neki način želi građane Srbije da uvede da je Kosovo u smislu suvereniteta Srbije izgubljeno. Ja mislim da je to jedna antinacionalna politika i da u stvari predstavlja jednu želju da se unapred kao izgubljenim Kosovom skupljaju politički poeni.”\nKako god, priča o okupaciji je jedna od udarnih, ne samo u domaćim već i stranim medijima, a izazvala je i reagovanja i stranih zvaničnika. Ovo je potpuno neodgovoran potez koji demistifikuje Demokratsku stranku Srbije, smatra Jelena Milić iz Foruma za međunarodne odnose:\n“Mi ako proglasimo okupaciju čak i ako ne bude jedan puščani metak istapaljen, mi ne možemo da nastavio evroatlanske intergracione procese u nekoga ko nas je okupirao. Neće Kosovo okupirati vanzemaljci nego najverovatnije, kako svi analitičari smatraju, neka EU misija post status misija na Kosovu, što znači da mi ceo ovaj dosadašnji šestogodišnji trud, u vrlo sporom i Hagom opterećenom procesu pridruživanja Evropskoj uniji, sada potpuno izvrćemo ruglu i pokazujemo pravu nameru izolocionističkih, konzervativističkih i nedemokratskih snaga kakva DSS jeste oduvek bila, samo što su sad spale konačno maske.”\nOsim toga, poruka o okupaciji bi značila poziv na egzodus u Srbiju preostalih Srba iz srpskih enklava na Kosovu kao i izbeglim Srbima, da ne mogu da se vrate na Kosovo, kaže Jelena Milić iz Foruma za međunarodne odnose.\nČelnici institucija Kosova ocenili su kao ludost što Srbija nastavlja politiku kojoj se sudi u Hagu a politički analitičari kazu da će upravo ekstremne snage u Srbiji Kosovu dati nezavisnost. Takve reakcije dolaze nakon izjave potpredsednika SRS Tomislava Nikolića da će moguće proglašenje nezavisnosti Kosova za Srbiju značiti okupaciju dela teritorije.\nStavovi koje je izneo potpredsednik SRS Tomislav Nikolić, da će moguće proglašenje nezavisnosti Kosova za Srbiju značiti okupaciju dela teritorije koja se mora braniti, predstavljaju nastavak projekta čiju su autori u Hagu. To su nakon sastanka ocenili predsednik Kosova, Fatmir Sejdiu i predsednik Skupštine Kosova, Nedžat Daci. Sejdiu je rekao da je Kosovo bilo okupirano od Srbije, ali na osnovu političke volje građana ono nikada nije bilo deo Srbije:\n“Ne želimo da komentarišemo stavove zvanične Srbije koja u ludilu nastavlja projekat, započet u prethodnim decenijama a čija je kulminacija dostignuta za vreme Miloševićevog režima.”\nPredsednik Skupštine Nedžat Daci je istakao da su temelji srpskog projekta o Kosovu srušeni oslobodilačkom vojskom i intervencijom NATO snaga. Prema rečima Sejdiua, nezavisno Kosovo će uticati na stabilnost regiona:\n“Mi se zalažemo da Kosovo u pravom smislu reči bude samostalno. Takvo Kosovo će biti integrisano u evroatlanske strukture”, rekao je Sejdiu, ističući da Kosovo ima svoj put bez obzira na stavove Srbije. Politički analitičar Baton Hadžiu izjavio je za Radio Slobodna Evropa da nezavisnost Kosovu neće dati međunarodna zajednica već ekstremne snage u Srbiji:\n“Nezavisno Kosovo nije produkt ono što je međunarodna zajednica radila, a ni briljatne politike Albanaca, već je produkt stava političara kao što su Slobodan Milošević i Tomislav Nikolić, Znači ako treba neko da ratuje onda Srbi treba da ratuju protiv Miloševića i protiv Nikolića. Čovek koji tako misli i posle 15 godina ili čovek koji misli da ratuje kada su sve stvari krenule protiv njih onda ne znam šta da kažem o Parlamentu Srbije i srpskoj politici”.\nŠef kancelarije Međunarodne krizne grupe u Prištini, Aleks Anderson izjavio je da stavovi Beograda nisu neočekivani za međunarodnu zajednicu:\n“Ne verujem da u Kontakt grupi postoji nada da će neko iz Srbije potpisati nezavisnost Kosova.”\nAnderson je ocenio da, ukoliko pregovarački proces krene ka nezavisnosti kao opciji, Srbija može napustiti razgovore. Predstavnici međunarodne civilne i vojne misije na Kosovu nisu želeli da komentarišu izjavu potpredsednika SRS Tomislava Nikolića. Ne osvrćući se na bilo kakve izjave, predstavnici međunarodnih mirovnih snaga su samo kazali da je zadatak Kfora da osigura bezbedno okruženje za sve građane.


Osoba koja je pozvala policiju rekla je da je postavila eksplozivne naprave na autobuskoj stanici.\n„Oko 14 časova dobili smo anonimni telefonski poziv. Jedno lice je izjavilo da je postavilo eksplozivnu napravu na autobuskoj stanici u Prištini. Policija je odmah preduzela sve mere bezbednosti u tom području. Građani su evakuisani u određenom parametru, dok su relevantne jedinice angažovane“, rekla je Ahmeti.\nV. D. direktor autobuske stanice u Prištini, Arijanit Grezda, potvrdio je takođe za Gazeta Express da trenutno nema nikog na stanici u Prištini, te da se sumnja da je postavljena bomba.


Mladi u svetu organske proizvodnje | Recepti i Kuvar online\nNaslovna Popularno Vesti Mladi u svetu organske proizvodnje\nMladi u svetu organske proizvodnje\nU Poljoprivrednoj školi PKB, u subotu, 21. februara, održana je tribina u okviru projekta „Razvoj preduzetništva mladih kroz promociju organske proizvodnje“ koji finansira Ambasada Kraljevine Norveške u Beogradu. Projekat realizuju Kancelarija za mlade i saradnju sa udruženjima na teritoriji Grada Beograda i Poslovno udruženje „Inno Focus“, a realizacija je počela u januaru 2015. Pored formalnih nosilaca projekta, podršku projektu su dali i Opštine Voždovac, Rakovica, Zemun i Lazarevac, Poljoprivredna škola Beograd i JKP Beogradske pijace. Projekat traje do kraja avgusta 2015., a cilj je razvoj preduzetništva mladih kroz promociju organske hrane.\nNa tribini je prezentovan projekat i razgovarano je sa mladima koji su zainteresovani za razvoj preduzetništva koristeći potencijale organske proizvodnje. U Poljoprivrednoj školi PK Beograd je pored pomenute tribine koja je okupila više od 150 mladih ljudi koji su iskoristili ovu priliku da se informišu o mogućnostima preduzetničke delatnosti kroz bavljenje poljoprivredom i uzgojem organske hrane, održana i izložba proizvođača organske hrane.\nU ulozi domaćina, prisutnima se najpre obratio Dragan Filipović, Direktor Poljoprivredne škole PK Beograd koji je sa ponosom istakao da mu je u godini jubileja u kojoj ova škola obeležava 50 godina postojanja, velika čast da bude partner na ovom projektu. Filipović je istakao da je vizija škole da stručno osposobi mlade ljude i pomogne u vezi sa lakšim zapošljavanjem. On je takođe dodao da je u planu otvaranje novog smera Tehničar organske proizvodnje te je podsetio da škola ima 2.500 m2 plastenika kao i 1.000 m2 oglednog voćnjaka.\nPoljoprivredna škola ima i Službu za obrazovanje odraslih iz oblasti poljoprivredne proizvodnje, voćarske proizvodnje i proizvodnje cveća koja obezbedjuje znanja i praktičnu nastavu po principu – od setve do plasmana.\nLidija Aćimović, šef Odseka za organsku proizvodnju Ministarstva poljoprivrede i zaštite životne sredine, povodom početka ove tribine rekla je da je organska proizvodnja je u Republici Srbiji regulisana propisima koji su usklađivani s regulativom Europske unije, pa kontrolu i sertifikaciju obavljaju ovlaštene kontrolne organizacije, a inspekcijski nadzor nad primenom propisa obavljaju inspektori za organsku proizvodnju. Aćimović je naglasila da Ministarstvo poljoprivrede i zaštite životne okoline obezbeđuje finansijska sredstva u budžetu za podsticaj razvoja organske proizvodnje.\nDirektor JKP „Beogradske pijace“ Ivan Sočo je izrazio zadovoljstvo i spremnost ovog preduzeća da pruži praktičnu podršku projektu u vidu obezbeđivanja plasmana organskih proizvoda koji će biti proizvedeni tokom projekta, na postojećim prodajnim štandovima za organsku hranu. Uz podršku ovom projektu, Sočo je naglasio i želju ovog preduzeća da pored pijace organske hrane u novobeogradskom bloku 45, na svakoj većoj pijaci u gradu organizuje štandove za prodaju organskih proizvoda.\nCilj projekta je razvoj preduzetništva među mladim ljudima, a koristeći poljoprivredu kao postojeći potencijal u odabranim projektnim opštinama.\nZdrava setva, zdrava žetva\nAktivnosti projekta će doprineti generalno stvaranju boljih uslova za život mladih” – naglasila je Vita Latinović Nenadić, Menadžer projekta. Ona je dodala da je cilj projekta kreiranje okvira za pokretanje šest privatnih poljoprivrednih bašta i edukacija šezdeset mladih osoba na temu proizvodnja organske hrane i organski uzgoj bilja. Projekat ukazuje na velike prednosti samozapošljavanja kao održivog modela koji može uticati na povećanje lokalnog ekonomskog i socijalnog statusa mladih jer, po statističkim podacima, u opštinama koje su uključene u projekat ima oko 33% mladih bez posla.\nSudeći po ambicijama projekta, ako se seme znanja primi kod 60 mladih ljudi, možemo u budućnosti očekivati bolje žetve na svim poljima.\n– U ovoj godini Kancelarija za mlade i saradnju sa udruženjima želi da izgradi prisniji odnos sa mladima Beograda. Naša želja je da, pre svega, kroz praktičnu edukaciju pomognemo mladima i omogućimo im da se obrazuju, usavrše i primene svoje znanje. Očekuje nas radna godina, planirali smo veliki broj obuka, treninga, mentorskih programa i neformalnih edukacija. Krajnji cilj nam je da vam omogućimo da unovčite znanje koje ćete steći zahvaljujući nama, a ovaj projekat nam upravo pruža šansu da to i ostvarimo. Ovo je samo jedan u nizu projekata koje ćemo sprovesti ove godine. Zamolio bih vas da pratite našu internet stranicu www.kancelarijazamlade.rs kako biste se informisali o svim aktivnostima koje slede – rekao je na tribini Ivan Josimović, Šef Kancelarije za mlade i saradnju sa udruženjima grada Beograda.\nPrethodni tekstRolovana paprika – Ljiljana Stanković\nSledeći tekstTofu, puter od kikirikija i banana – namaz – by Cvijeta Mesić


Arrival predstavio električni autobus koji štiti životnu stredinu i olakšava socijalno distanciranje (VIDEO) - TV, radio i internet Biser, Pozarevac\n26. 06 2020.Društvo, Vesti\nBritanski startap Arrival predstavio je električni autobus napravljen ne samo da poboljša percepciju javnosti o javnom prevozu, već i da odgovori na zdravstvene probleme u vremenu virusa korona. Arrival Bus projektovan je tako da može da se upotrebljava širom sveta, ima digitalne ekrane za jednostavnu identifikaciju i fleksibilno sedenje kako bi se broj putnika mogao kontrolisati i kako bi se pridržavali pravila socijalnog distanciranja.\nDizajn omogućava ugradnju razdelnika od pleksiglasa između putnika, kao i zahtev za zaustavljanje bez dodira putem aplikacije za pametne telefone.\nOsnovan 2015. godine, startap Arrival radi na projektovanju električnih komercijalnih vozila koj su dizajnirana tako da pomognu gradovima da ispune svoje ciljeve nulte emisije širom sveta. Kompanija planira da do 2026. godine širom sveta postavi 1.000 mikrofabrika – proizvodnih pogona za male proizvode i tehnologiju montaže Arrival, kako bi sagradila sva električna vozila u svom portfelju.\nPutem aplikacije na pametnim telefonima moguće je tražiti zaustavljanje autobusa\n„Radeći u partnerstvu sa preduzećima na razvoju celog ekosistema oko naših vozila, podržavamo njihove ciljeve da javni prevoz postane privlačan i istovremeno postignemo neutralnost ugljen-dioksida“, izjavio je Ben Jardine, šef proizvodnje Arrival Bus-a.\nU autobusu je omogućeno i socijalno distanciranje\nElektrična vozila biće izrađena u lokalnim mikrofabrikama koristeći modularnu konstrukciju. Upotreba aluminijumske šasije sa integrisanim mehaničkim delovima takođe će pojednostaviti proizvodni proces, dok će minimalistički dizajn enterijera olakšati čišćenje vozila.


S&T - Energetika\nglavna tema evropskih snabdevaoca energijom. Ova zahtevna odgovornost od EU da razdvoji umrežavanje od drugih aktivnosti energetskih dobavljača trebalo bi da spreči nesrazmerno velike troškove korišćenja električnih i gasnih mreža, što će, sa druge strane, umnogome otežati prodaju struje dobavljačima bez mreže.\nNeposredne posledice za snabdevaoce energijom se ogledaju kroz razdvajanje knjigovodstvene, informacione, organizacione i pravne regulative. Razdvajanje proizvodnog, mrežnog i prodajnog poslovanja pruža kompanijama priliku za detaljnu reorganizaciju ranije objedinjenih poslovnih procesa. Kao rezultat, povećava se interna kompanijska transparentnost kao i efikasnost procesa.\nKonkurentske prednosti se ostvaruju i putem vrednosnog upravljanja odnosa sa klijentima kao i upravljanje portfolijom usmerenog ka rezultatima. Potrebne informacije o klijentima i mreži pripremaju se putem moderne i dosledno ažurirane informacione platforme.\nPreduzeća mogu ograničiti buduće troškove ustanovljavanjem zajedničkih servisnih centara. Ovde se rešenje naročito može obezbediti centralizacijom pomoćnih procesa, kao što je na primer naplata.


Pantelić: Gledajte što više filmova na Festu\nTanjug 27. februara 2020. 11:16\nBEOGRAD – Projekcijom filma „Otac“ Srdana Golubovića sutra uveče u Sava centru počinje 48 Fest, a sve do 8. marta pod sloganom „Skupljači emocija“ publika će imati prilike da vidi 100 filmova u 7 programskih celina jer je planirano 300 projekcija u 9 bioskopskih sala.\nKosta Gavras je laureat Beogradskog dobitnika za izuzetan doprinos filmskoj umetnosti, koji će mu biti uručen 7. marta u Kombak dvorani pred projekciju njegovog novog filma „Ponašajte se kao odrasli“.\nIsto priznanje pripašće i velikoj svetskoj zvezdi Džonu Malkoviču koji zatvara Fest 8. marta muzičko-scenskim performansom „Muzički kritičar“.\n„Posebna nam je čast da su među gostima Festa autori koji stvarali filmove koji su u programu festivala. Od Koste Gavrasa do Džona Malkoviča, Dejvida Tjulisa…pa sve do Ougusta Dila koji tumači ulogu u novom filmu Terensa Malika “ A Hiđen life“. Verujem da će upravo reme-delo Terensa Malika obeležiti ovo izdanje festivala“, kazao je Pantelić i dodao da je u Žiriju Takmičarskog programa festivala jedan od najtraženijih nemačkih glumaca Klemens Šik.\n„Ljudi vole da dobijaju nagrade i verujem da će žiri doneti prave odluke jer je 20 filmova u Takmičarskom programu brižljivo odabrano. Siguran sam da će neki važni reditelji biti otkriveni upravo na 48. festu zbog izuzetnih ostavarenja koja će biti prikazana u Beogradu“, kazao je Pantelić.\nZa njega je, kako kaže, pitanje „Šta nikako ne treba propustiti na Festu“ uvek nateže.\n„U programima Festa biće prikazano 100 filmova, ali to je nedovoljan broj ostavrenja da bi prikazalo sve što je oduševljavalo ljubitelje sedme umetnosti u proteklih godinu dana. Savetujem filmofile da pogledaju što više ostavarenja na Festu jer su filmovi u programima festivala, ponavljam, brižljivo birani. Ako je neki film dospeo u program festivala onda to znači da je zavredeo pažnju publike“, kazao je Pantelić.\nOn ističe da nisu svi filmovi baš za svačije oči, kao što je to slučaj sa najnovijim ostavrenjem Fatih Akina „Zlatna rukavica“.\n„Lepo je napraviti svoj program i gledati filmove autora koje volimo, ili ostavrenja u kojima igraju glumci koje cenimo, ali isto tako treba iznenaditi sopstveni ukus za kinematografiju gledanjem nekog filma o kojem malo znamo“, kazao je Pantelić.\nZa ostvarenje „Otac“ koje će biti prikazano na otvaranju Festivala Pantelić kaže da ima veliki međunarodni potencijal za uspeh.\n„Film „Otac“ natera publiku da mu se preda jer gađa pravo u srce. Imamo ulogu karijere Gorana Bogdana i siguran sam da ćemo puno slušati o toj jakoj drami koja će sa uspehom predstavljati srpsku kinematografiju u svetu“, kazao je Pantelić.\nZa najširu publiku i ljubitelje filma posebna poslastica Festa su ostavrenja iz programa „Gala“.\nKinesko-američki „Divan dan u komšiluku“ sa Tomom Henksom i Krisom Kuperom, „Greh“ Andreja Končalovskog o Mikelanđelu, „Ukradeni život“ Terensa Malika, „O beskonačnosti“ Roja Andersona, „Kišni dan u Njujorku“ Vudija Alenasu samo neka od ostavrenja koje privlače najveću pažnju na Festu.\nU okviru glavnog programa (van takmičarske konkurencije) publika će imati prilike da pogleda i najnovije ostvarenje našeg proslavljenog reditelja Gorana Paskaljevića, italijanski film „Uprkos magli“.\nProgram „Fest klasik“ obuhvata filmove Vima Vendersa, Mikelanđela Antonionija, Lina Vertmilera, kao i cikluse posvećene Bekimu Fehmiu i Nedi Arnerć.\nSvojevrsna poslastica za sve posetioce Festa je finalna verzija kultne „Apokalipse danas“ Frensisa Forda Kopole iz 1979, u trajanju od 203 minuta, desetak minuta duže.


MOJ ODGOVOR ĐILASU JE “DA”: Vučić o zahtevu za ponavljanjem izbora u Beogradu | Serbiantimes.info\nMOJ ODGOVOR ĐILASU JE "DA": Vučić o zahtevu za ponavljanjem izbora u Beogradu\nNa sastanku koji je nedavno izazvao burne reakcije javnosti, Aleksandar Vučiučić i Đilas razgovarali su o ponavljanju glasanja u Beogradu, kao i njegovom legitimitetu, rekao je Vučić gostujući u emisiji “Hit tvit” na TV Pink.\n“Ja sam predsednik svih građana i želeo sam da saslušam”, rekao je Vučić.\nKako navodi Vučić, Đilas mu je na sastanku rekao da su rezultati na predsedničkim i parlamentarnim izborima očigledni, ali da želi da razgovara o beogradskim izborima, što je Vučić odbio, rekavši da on ima većinu, a može da formira “još veću većinu”.\nKako je u “Hit tvitu” rekao, logično je da se izbori ponove u martu, ali ukoliko opozicija bude insistirala, to se može desiti i ranije.\n“Ukoliko najjača opoziciona lista smatra da treba da idemo na prevremene gradske izbore, ići ćemo. Mislim da treba da prođe bar šest meseci, ali ako budu insistirali, možemo i ranije. To ću predložiti na stranačkom odboru. Moj odgovor Draganu Đilasu je da”, rekao je Vučić.\nStava je da opozicija nije rasturena Đilasovim dolaskom kod njega, “već mnogo ranije, zbog nedostatka planova i mržnje”.\n“Nije realno da izbori budu baš u novembru, nije to baš fontana želja. Ne verujem da ni njima odgovara novembar, neka urade istraživanja, mogu da im pomognem”, rekao je on.\nRelated Topics:Aleksandar VučićDragan ĐilasSrbijapregovoribeogradski izboriponovljeno glasanje


Košarac i Sattler o saniranju posljedica pandemije na privredu i turizam u BiH - Akta.ba\n09.07.2020. 07:58 / Izvor: Akta.ba\nMinistar vanjske trgovine i ekonomskih odnosa BiH Staša Košarac razgovarao je jučer u Sarajevu sa šefom Delegacije EU i specijalnim predstavnikom EU u BiH Johannom Sattlerom o aktuelnim temama i saniranju posljedica COVID-19 pandemije na privredu u BiH.\nKošarac je informisao Sattlera o potrebi za dodatnim angažmanom u spoljnotrgovinskom prometu crvenog mesa, s obzirom na ostvarene viškove u proizvodnji i smanjeni unutrašnji konzum u BiH usljed pandemije korona virusa.\nOn je zatražio podršku od ambasadora Sattlera u razmatranju mogućnosti da BiH dobije status zemlje izvoznice svježeg junećeg i telećeg mesa u zemlje članice EU. U tom kontekstu, Sattler je izrazio opredjeljenje da se razmotri podrška u skladu sa definisanim procedurama i praksama zemalja regiona.\nBilateralni susret ministra Košarca i ambasadora Sattlera u sjedištu Delegacije EU u BiH uslijedio je nakon sastanka i potpisivanja Memoranduma o saradnji na Projektu biciklističke staze Sarajevo – Pale, kojem su prisustvovali gradonačelnik Sarajeva Abdulah Skaka, te načelnici opština Pale i Istočni Stari Grad Boško Jugović i Bojo Gašanović, te predstavnik sarajevske općine Stari Grad, saopćeno je iz Ministarstva vanjske trgovine i ekonomskih odnosa BiH.


Na zvaničnoj internet stranici američkog Ministarstva finansija potvrđeno je da su predsjedniku Republike Srpske (RS) Miloradu Dodiku uvedene sankcije.\nDodikovo ime izlistano je na zvaničnoj internet stranici Ureda za kontrolu imovine stranaca (Office of Foreign Assets Control - OFAC) u dijelu gdje su navedene osobe kojima su Sjedinjene Američke Države uvele sankcije.\nOFAC izdaje listu osoba i organizacija koje predstavljaju prijetnju i kojima se zabranjuje ulaz i poslovanje na američkoj teritoriji.\nSankcije podrazumijevaju zabranu putovanja u SAD, zamrzavanje imovine u SAD-u, ali i zamrzavanje imovine u svim zemljama koje se pridruže sankcijama.\nIme Milorada Dodika na spisku američkog Ureda za kontrolu imovine stranaca\nPredsjednik RS-a trebao je otputovati u Sjedinjene Američke Države na ceremoniju inauguracije novoizabranog američkog predsjednika Donalda Trumpa, ali mu je Američka ambasada u BiH odbila izdati vizu.\nDodik je nakon toga kazao da će se javno odreći pasoša Bosne i Hercegovine, te da će početi koristiti pasoš Srbije.\nAmbasadorica Sjedinjenih Američkih Država u BiH Maureen Cormack saopštila je da su Dodiku sankcije uvedene zbog nepoštivanja odluke Ustavnog suda Bosne i Hercegovine o zabrani organizovanja referenduma.\n"Danas je Ured za kontrolu imovine stranaca pod Ministarstvom trezora, u konsultacijama sa State Departmentom, zvanično definisao status Milorada Dodika, predsjednika Republike Srpske, u skladu sa Izvršnom uredbom (E.O.) 13304 koju je 28.5.2003. potpisao predsjednik George W. Bush. E.O. 13304 odobrava sankcije protiv, između ostalog, osoba za koje je utvrđeno da su aktivno opstruirale ili predstavljaju značajnu opasnost u vezi sa aktivnom opstrukcijom provedbe Daytonskog sporazuma", navodi se u saopštenju Američke ambasade u BiH.\nU saopštenju se takođe navodi da se "Milorad Dodik usprotivio Ustavnom sudu Bosne i Hercegovine i prekršio zakon, te predstavlja značajnu prijetnju u vezi sa ometanjem provedbe Daytonskog sporazuma".\n"Ova mjera pokazuje naše čvrsto opredjeljenje za Daytonski sporazum, suverenitet i teritorijalni integritet Bosne i Hercegovine i kontinuiranu evropsku integraciju zemlje. Kao rezultat današnjih sankcija, svaki dio imovine ili interes za imovinu gospodina Dodika, a koja je u posjedu ili pod kontrolom osoba iz SAD ili koja se nalazi unutar SAD, mora biti blokiran. Pored toga, generalno su zabranjene transakcije državljana SAD koje uključuju gospodina Dodika", saopšteno je iz ambasade.\nNakon što su SAD uvele sankcije Miloradu Dodiku uslijedile su i prve reakcije.\nMinistar sigurnosti Bosne i Hercegovine Dragan Mektić je izjavio za N1 da bi u ovakvim okolnostima najbolje bilo da Milorad Dodik podnese ostavku i, kako je naglasio, tako spasi Republiku Srpsku i srpski narod.\n''Mislim da je to poražavajuće za Republiku Srpsku, ali i Bosnu i Hercegovinu. Vrlo je izvjesno da će ovu crnu listu preuzeti i druge zemlje, postoje informacije i zemlje iz EU. To je situacija koja će štetiti Republiku Srpsku, njenom legitimitetu i njenom ugledu. Mislim da bi najbolje bilo da podnese ostavku i spasi Republiku Srpsku i srpski narod'', rekao je Dragan Mektić za N1.\nDragan Mektić: Mislim da bi najbolje bilo da Dodik podnese ostavku\nMirko Šarović, ministar vanjske trgovine i ekonomskih odnosa BiH, izjavio je da ne podržava nikakve sankcije, jer su, kako je rekao, jedan značajan broj članova Srpske demokratske stranke (SDS) bio pod sankcijama.\n"Sankcije jesu iznenađenje, ali i za mene lično, i za stranku koju predstavljama, bilo kakve sankcije prema bilo kakvom zvaničniku su neprihvatljive", naveo je Šarović.\nIstovremeno, potpredsjednik Narodne skupštine Republike Srpske Nenad Stevandić izrazio je sumnju da sankcije predstavljaju stav i buduće američke administracije na čelu sa novoizabranim predsjednikom SAD Donaldom Trumpom.\n"U svakom slučaju, to je potez koji će odgoditi neku vrstu kontakata Dodika sa američkom administracijom i sigurno je da je to neka vrsta udarca", rekao je Stevandić.\nIz Stranke demokratske akcije (SDA) su naveli da je "više nego očigledno da Milorad Dodik već duži vremenski period podriva Dejtonski mirovni sporazum i dovodi u pitanje mir i stabilnost u BiH i regionu".\nKako se ističe u saopštenju, takvo ponašenje se mora zaustaviti.\n"Pozivamo sve političke aktere u BiH da nastavimo izgrađivati stabilnu državu BiH u skladu sa Dejtonskim mirovnim sporazumom. To je u interesu svih naroda i građana ove zemlje", kaže se u saopštenju SDA.


SVIRA 28 INSTRUMENATA: Čuveni frulaš iz Knez Mihailove otišao u zatvor zbog protesta! (VIDEO) | Serbiantimes.info\nPoznati srpski frulaš i muzičar Josip Komljenović javio se danas neposredno pred ulazak u KPZ Padinska Skela, gde je otišao na izdražavnje petodnevne zatvorske kazne, prenosi Nova.rs. U zatvoru je završio jer je odbio da plati novčanu kaznu, izrečenu zbog toga što je u znak protesta, koji je uredno prijavio, svirao frulu ispred Skupštine grada Beograda.\n“Nije objašnjeno zašto mi je vreme za izdržavanje kazne smanjeno. Mislim da su i oni svesni da rade pogrešnu stvar, da ništa nisam loše uradio”, rekao je poznati frulaš neposredno pre ulaska u KPZ Padinska Skela.\nOvaj poznati muzičar, koji je napravio frulu „Baričanku“ i tokom svoje karijere napisao muziku za 50 pesama i osam kola za frulu, svira čak 28 instrumenata! On je objasnio novinarima kako je do svega došlo:\n„Više puta su me legitimisali i tražili dozvolu za sviranje frule a ja sam im svaki put pokazao dozvolu za održavanje protesnog skupa koji mi je izdao MUP. Uprkos tome, svaki put bi mi pisali prijavu zbog toga što nemam dozvolu za uličnog svirača, a ja nisam tamo bio tada kao ulični svirač, već protestant“, ispričao je Komljenović.\nKomljenović je propustio da u roku od osam dana od prijema naloga zatraži zaštitu zbog neslaganja sa presudom, nezvanično saznaje Nova.rs iz Prekršajnog suda u Beogradu, gde su objasnili da frulaš nije podneo zahtev za sudsko odlučivanje.\nFoto: Printscreen YouTube / Oscar Nimoy\nRelated Topics:SrbijazatvormuzikaprotestJosip Komljenović


Građevinski projekat treba da udahne život u prirodni rezervat Everglejds\nVeliki delovi floridskog ekosistema su isušeni - posle višedecenijske kontrole poplava. Projekat obuhvata najveći veštački nadzemni rezervoar na svetu i čuveni Nacionalni park Everglejds.\nNajbolji način obilaska ovog dela Floride je putovanje brodom. Plavni basen reke Kisimi je deo ekosistema veličine 47 hiljada kvadratnih kilometara, koji obuhvata i Everglejds, najveći subtropski rezervat u Sjedinjenim Državama. Čak Vilbern vodi ekipu armijskog Inžinjerijskog korpusa koja obnavlja basen. On kaže da kanali probijeni tokom 1960-ih i ranih '70-ih da bi se sprečile poplave, izazivaju ozbiljan poremećaj ekologije Everglejdsa i močvara na jugu Floride.\n«To je dovelo do promene plavnog basena. Obuhvatilo je taj basen i u suštini ga isušilo», kaže Vilbern.\nKanali su isušili dve trećine basena. Zbog toga je američki Kongres 1992. odobrio radove, kao što je izgradnja ove brane, da bi obnovio više od stotinu kvadratnih kilometara plavnog basena.\n«Basen reke Kisimi treba da bude potpuno obnovljen do 2012, tako da ima još mnogo da se uradi u naredne četiri godine», kaže Vilbern.\nPlan obuhvata i obnovu gotovo 70 kilometara krivudavog korita reke.\nDalje na jug, na velikim floridskim poljima šećerne trske, restauraciju je podstakao najavljeni sporazum u vrednosti od milijardu i 750 miliona dolara, između najvećeg američkog odgajivača šećerne trske i države Floride.\nPrema tom sporazumu, o kojem se još pregovara, Ju-Es šuger bi prekinuo rad posle otprilike šest godina i prodao gotovo 780 kvadratnih kilometara polja šećerne trske da bi se dobio prostor za mrežu rezervoara i močvara kojima bi se vratila voda u Everglejds.\nČak i pre nedavnog saopštenja kompanije Ju-Es šuger, počela je izgradnja jednog ogromnog rezervoara.\nNadležni kažu da je prerano govoriti o mogućem uticaju dogovora sa proizvođačem šećerne trske na planove za izgradnju rezervoara. On bi se koristio za obnovu gotovo milion hektara ekosistema Everglejdsa – skupljanjem gotovo šest milijardi litara vode dnevno, koji sada otiču u more. Greg Mej, šef Službe za obnovu ekosistema Južne Floride, koordiniše rad agencija koje izvode restoraciju.\n«Moramo da obezbedimo prostor za skladištenje vode, mogućnost prečišćavanja vode i zaštitu od poplave, koja je neophodna da bi se zaštitilo sedam miliona ljudi koji okružuju preostali Everglejds», kaže Mej.\nRezervoar je element sveobuhvatnog plana restauracije Everglejdsa u vrednosti od osam milijardi dolara.\nMeđutim, jedna organizacija za zaštitu prirodne sredine je pokrenula sudski proces i rad na rezervoaru je trenutno prekinut. Bred Sjuvel, pravni zastupnik Saveta za odbranu prirodnih izvora, kaže da savet traži garancije da će rezervoar biti korišćen za obnovu Everglejdsa, a ne za razvoj.\n«Iako je u samom naslovu restauracija Everglejdsa, u Floridi su veoma jaki interesi koji bi hteli da se rezervoar pretežno koristi za snabdevanje vodom. Oni očekuju da se potražnja vode u naredih 20 godina poveća za 30 odsto», kaže Sjuvel.\nMnogi stručnjaci kažu da će najnoviji rast u ovom delu Sjedinjenih Država da onemogući vraćanje Everglejdsu njegovog nekadašnjeg sjaja. Ipak, program restauracije je bar pokušaj da se to ostvari.\nProjekat obuhvata najveći veštački nadzemni rezervoar na svetu


Granski sportski savezi - Sportski portal Srbije\nRezultati 1 - 35 od 61\nMolerova 6, Beograd-Vračar\nĆigong savez Srbije predstavlja savez klubova, centara i radionica koje već praktikuju, vežbaju i prenose veštine Ćigonga ili bi želeli da ovim sistemima obogate treninge u svojim klubovima. Savez: - je predstavnik Kineske asocijacije zdravstvenog ćigong ...\nSavski Trg 9, Beograd-Savski Venac\nSportski savez invalida Srbije je sportska organizacija invalida, humanitarnog karaktera , kojoj je osnovni cilj uključivanje invalidnih lica svih kategorija u sportske aktivnosti, radi poboljšanja i unapređenja njihovog psihofizičkog stanja i uključivanj ...\nSavez ekstremnih sportova Srbije\nKarađorđeva 35, Beograd-Savski Venac\nSavez ekstremnih sportova Srbije je šačica ljudi koja užurbano radi na "povraćaju" extremnih sportova u izvornom smislu bez mnogo mudrosti, matematike i predrasuda (poneki i nisu u tom fazonu na duge staze ili za zajednicku stvar), ali bez njih bi sve ovo ...\nSredačka 2, Beograd-Stari Grad\nRagbi savez Srbije je dobrovoljan, nevladin, nepolitičan i neprofitni nacionalni granski sportski savez za Republiku Srbiju.Ragbi savez Srbije ( u daljem tekstu: Savez) je nadležni nacionalni granski sportski savez koji putem sportskih pravila uređuj ...\nObilićev Venac, Beograd-Stari Grad\nMačevalački savez Srbije je dobrovoljan, nevladin, nepolitičan i neprofitni nacionalni granski sportski savez za Republiku Srbiju. U Mačevalački savez Srbije udružuju se mačevalački klubovi i teritorijalni i gradski mačevalački savezi na teritoriji Re ...\nGospodar Jevremova 57, Beograd-Stari Grad\nNacionalni savez za karling Srbije (NSKS) je jedini ovlašćen i odgovoran za implementaciju, razvoj i promociju karlinga i karlinga u kolicima na nacionalnom nivou u Srbiji. Nacionalni savez za karling Srbije je kao pravni naslednik Karling saveza Srbije i ...\nBulevar Zorana Đinđica 123đ, Beograd-Novi Beograd\nSavez za rekreaciju i fitnes Srbije je mlаdа sportskа orgаnizаcijа osnovаnа 2006. godine. U početku vizionаrskog duhа i pretežno entuzijаtskih idejа, uspeli smo dа oročimo i uobličimo ikonogrаfiju Sаvezа, tаko dа dаnаs tvorimo kolosаlnu orgаnizаciju, kojа ...\n27. oktobra 7a, Ruma\nSavate ili francuski boks je izvorna borilačka veština koja se razvijala u Francuskoj još u XVI veku, da bi današnji oblik sportske borbe primenjen oko 1830. godine. Te godine učitelj savatea Charles Lecour sistematizovao je pravila borbe i tehnike, koja ...\nSportski savez osoba sa invaliditetom Beograd je socio – humanitarna organizacija čija je osnovna delatnost organizacija sportsko – rekreativnih aktivnosti osoba sa invaliditetom sa teritorije grada Beograda. Ova jedinstvena organizacija na teritoriji gra ...\nTošin bunar 72, Beograd-Novi Beograd\nRukometni sаvez Srbije formirаn je nа osnivаčkoj Skupštini 17. i 18. decembrа 1949. godine kаdа je izаbrаn predsednik Jovаn Cekić i 15 delegаtа zа Skupštinu RSJ: RSS 3 delegаtа, Pokrаjinski odbor RSS zа Vojvodinu 1 delegаtа, Oblаsni fiskulturni odbor Kosm ...\nStrahinjića Bana 73a, Beograd-Stari Grad\nStonoteniski Savez Srbije je nacionalni granski Savez, samostaln o, dobrovoljno vanstranačko sportsko udruženje krozkoje se ostvaruju zajednički ciljevi i zadaci razvoja i unapređenja stonoteniskog sporta u Republici Srbiji. Nema pouzdanih podataka gd ...\nVojislava Ilića 4a, Beograd-Vračar\nSpecijalna olimpijada je međunarodna organizacija koja podstiče i angažuje ljude sa mentalnim poteškoćama, i širom sveta promoviše njihovo prihvatanje, razumevanje i poštovanje. Specijalna olimpijada Srbija postoji od 2002. godine i kontinuirano radi na p ...\nAndrićev venac 2/1, Beograd-Stari Grad\nPlaninarski savez Srbije je sledbenik Srpskog planinskog društva, osnovanog 17. juna 1901. godine u Beogradu i pravni je sledbenik Planinarskog saveza Srbije i Crne Gore koji je prestao da postoji 01.12.2006. godine.Planinarski savez Srbije je nacional ...\nBiciklistički savez Srbije ulaže, u skladu sa programom Ministarstva omladine i sporta, maksimalne napore u razvoju i popularizaciji biciklizma medju mladima. Značajna pažnja poklanja se radu sa biciklistkinjama, primetan je napredak u ovoj kategoriji i u ...\nKlizački savez Srbije je sportska organizacija osnovana radi obavljanja sportskih aktivnosti njegovih članova u oblasti klizačkih sportova sa teritorije Republike Srbije.\nZamaja od Noćaja 9, Beograd-Savski Venac\nOrijentiring je sport gde takmičar(ka) treba uz pomoć karte i kompasa da za najkraće moguće vreme pronadje na terenu određeni broj kontrolnih tačaka (kontrola) i to onim redosledom kako je nacrtano na karti. Dakle, za razliku od atletskog krosa gde se tr ...\nNušićeva 25, Beograd-Stari Grad\nŠahovski savez Srbije je samostalni, dobrovoljni, nevladin, nepolitički i neprofitni nacionalni granski sportski savez za Republiku Srbiju. U Šahovski Savez Srbije se udružuju sportske organizacije i teritorijalni granski sportski savezi: Šahovski savez ...\nKneza Višeslava 27, Beograd-Čukarica\nSavez hokeja na travi Srbije je granska sportska asocijacija, koja okuplja regionalne saveze i klubove hokeja na travi u Srbiji. Kao takav ovaj Savez predstavlja centralni autoritet za sva pitanja koja se tiču hokeja u Srbiji i član je sledećih asocijacij ...\nDzudo savez Srbije je sportsko udruzenje organizovano u obliku granskog nacionalnog saveza osnovano radi unapredjenja funkcionisanja svih subjekata vezanih za dzudo.Znatno pre judoa, na našem prostoru je sporadično i neorganizovano praktikovan džiudžicu. ...\nSoftball savez Srbije\nSpasenovićeva 12, Beograd-Čukarica\nSoftball savez Srbije je osnovan 2005. godine. Od 2006. godine punopravni smo članovi Olimpijskog komiteta Srbije. Punopravni član ESF postali smo u februaru 2006. godine kada smo na Kongresu Evropske softbol federacije jednoglasno primljeni u članstvo. O ...\nKnez Mihailova 7/2, Beograd-Stari Grad\nPredsednik Saveza - Milorad Nježić Generalni sekretar - Miodrag Šebek Savezni selektor - Miroslav Petković Predsednik takmičarske komisije - Srdjan Volarević\nGandijeva 101, Beograd-Novi Beograd\nJoga savez Srbije osnovan je sa ciljem uspostavljanja standarda joga prakse, stručnog osposobljavanja u oblasti joge i podizanja kvaliteta joga instruktorskog rada. Joga savez Srbije je član Internacionalne joga federacije, Totalne joga alijanse, Evropske ...\nKung fu wu shu savez Srbije\nPetra Drapšina 11, Novi Bečej\nSrpski Kungfu Vušu Savez je dobrovoljan, nevladin, nepolitičan i neprofitan nacionalni granski savez u oblasti kungfu vušu sporta za Republiku Srbiju. U Srpski Kungfu Vušu Savez se udružuju kungfu vušu klubovi kao i druge sportske organizacije i savezi ko ...\nAtletski savez Srbije, atletika i atletske aktivnosti na svim nivoima i u svim oblicima doprinose očuvanju zdravlja i zadovoljenju fizičkih, mentalnih i socijalnih potreba građana Srbije, unapređenju drugih sportova i promovisanju sportskih vrednosti zeml ...\nAda Ciganlija 10, Beograd-Čukarica\nVeslački savez Srbije je pravni naslednik nekadašnjeg Jugoslovenskog veslačkog saveza, osnovanog 13. avgusta 1922. godine u Ljubljani. Osnivačkoj skupštini Saveza prisustvovali su delegati 12 veslačkih klubova iz Beograda, Zagreba, Ljubljane, Splita, Suš ...\nAleksandra Stambolijskog 26, Beograd-Savski Venac\nTeniski koreni na našim prostorima sežu do samih početaka 20. veka. Tako je zapisano u analima pedantnih analitičara, ali i u nekim delima Miloša Crnjanskog pisanim na francuskom jeziku u kome navodi da je u Beogradu igrao tenis. Sve do sedamdesetih, pa č ...\nUstanička 125, Beograd-Zvezdara\nPredsedništvo : Predsednik Predrag Stojković Potpredsednik Nenad Jeftić Potpredsednik Ivica Došenović Članovi Goran Knežević, Novica Đokić, Marija Lazarević, Milan Krunić Generalni sekretar Dragana Lukić\nPikado Federacija Srbije je sportski savez nastao udruživanjem nekoliko pikado klubova početkom 2009 godine, u cilju popularizacije i organizacije klasičnog ili STEEL pikada u Srbiji, a po pravilima Svetske pikado organizacije (WDF). Pikado Federacija Srb ...\nDobračina 14, Beograd-Stari Grad\nU Srbiji se ragbi pojavio posle Prvog svetskog rata. Prvi klub osnovan je u Šapcu 1919. godine a pokretač je bio Marinko Đorđević Maša. On se sa ragbijem upoznao u Francuskoj za vreme Prvog svetskog rata. Pri sportskom klubu Jugoslavija u Beogradu, na ini ...


nabavke - Srpskainfo\nRepublički štab za vanredne situacije na današnjoj sjednici donio je zaključak kojim je odobrio nabavku 20 kontejnera za potrebe bolnica.\nIako kriza koju je donijela pandemija korona virusa traži stezanje kaiša, odgovorni u Parlamentarnoj skupštini BiH krenuli su u nabavku tri službena vozila koja će bez PDV koštati velikih 282.051,28 KM\nAFERA RESPIRATORI Stanivuković: Brojke mi dali na toalet papiru; Kovačević: Prava podloga za to\nPoslanik PDP u Narodnoj skupštini Republike Srpske, Draško Stanivukovioć, tvrdi da je informacije o nabavci respiratora u Republici Srpskoj dobio na komadu toalet papira.\n"NETAČNE TVRDNJE O NABAVCI RESPIRATORA" Fond zdravstva demantovao navode PDP\nFond zdravstvenog osiguranja Republike Srpske ocijenio je netačnim i manipulatorskim tvrdnje PDP o nabavci respiratora i naveo da su one instruisane “malim političkim ambicijama s ciljem uznemiravanja javnosti”.\n"SUSPENDUJTE ME" Oglasio se direktor Civilne zaštite FBiH o slučaju "Respiratori"\nFahrudin Solak, direktor Federalne uprave Civilne zaštite, oglasio se saopštenjem.\nProcenat javnih nabavki putem elektronske aukcije (e-aukcije) u stalnom je porastu i trebalo bi ove godine da dostigne procenat od 80 odsto.\nBIRN analiza: Za nabavku službenih vozila institucije BiH izdvojile devet miliona\nBalkanska istraživačka mreža Bosne i Hercegovine (BIRN BiH) objavila je Bazu službenih automobila institucija i javnih kompanija u BiH, koja sadrži sve nabavke raspisane u prvih šest mjeseci ove godine.


Izvršni postupak • Stranica 4 od 9 • Kategorija • PRO BONO\nPoštovani, Zakon o izvršenju u članu 19. st. 2 između ostalog navodi I prodaju akcija kao sredstvo izvršenja u izvrošnom postupku, a s obzirom na to da se akcije vode na vaše ime u centralnom registru hartija od vrednosti, nema nikakve smetnje da se dug namiri na taj način. Naravno, ukoliko vrednost akcija ne može namiriti potraživanje Pročitaj više\nObjavljeno : 27. novembra 2012.\nPoštovani, Vaša majka bi mogla da odgovora za krivično delo prevare, samo ako bi se dokazalo da u njenim radnjama postoje elementi krivičnog dela prevare, a to su namera za sticanje protivpravne imovinske koristi, lažno prikazivanje činjenica ili njihovo prikrivanje i dovođenje u zabludu prevarenog lica. Ovo isto važi i za Vas, a kako Pročitaj više\nObjavljeno : 2. novembra 2012.\nPostovani, U čl. 378 Zakona o obligacionim odnosima je propisan jednogodišnji rok zastarelosti potraživanja i između ostalog je propisano da potraživanje naknade za isporučenu elektricnu energiju, kad je isporuka odnosno usluga izvršena za potrebe domaćinstva, zastareva za jednu godinu. Tako da ukoliko nije doslo do prekida zastarelosti Pročitaj više\nPoštovana, Prema tački 3 stavu 1 člana 378 Zakona o obigacionim odnosima, potraživanja pošte, telegrafa i telefona za upotrebu telefona i poštanskih pregradaka, kao i druga njihova potraživanja koja se naplaćuju u tromesečnim ili kraćim rokovima, zastarevaju za jednu godinu. Pri tom, zastarevanje teče iako su isporuke ili usluge Pročitaj više\nPoštovana, Članom 182. Zakona o Izvršenju i obezbeđenju, dozvoljeno je izvršenje na socijalnim primanjima izvršnog dužnika. Izvršnom dužniku se u cilju naplate potraživanja može obustaviti do 2/3 redovnih mesečnih primanja. Ukoliko se izvršenje vrši na minimalnoj zaradi moguće je naplata samo do 1/3 redovnih mesečnih primanja. S Pročitaj više\nPoštovana, Sva potraživanja koja su utvrđena pravosnažnom sudskom ili odlukom drugog nadeležnog organa, zastarevaju za deset godina, pa i ona za koaj zakon inače predviđa kraći rok zastarelosti.( Zakon o obligacionim odnosima) Pročitaj više\nPoštovani, Ukoliko je vaše pravo zaloge upisano u nadležne javen knjige, onda u skladu sa Zakonom o stečaju biste imali položaj razlučnog poverioca. Zakonom je predviđeno da : "Poverioci koji imaju založno pravo, zakonsko pravo zadržavanja ili pravo namirenja na stvarima i pravima o kojima se vode javne knjige ili registri imaju pravo na Pročitaj više\nDa li izvrsni poverilac,moze,sme ili mora da prisustvuje na prvom popisu i proceni pokretnih stvari duznika.hvala\nPoštovani, Zakonom o izvršenju i obezbeđenju je predviđeno da će se o vremenu i mestu popisa obavestiti Izvršni poverilac.Odsustvo stranaka ne predstvalja smetnju da se pristupi popisu. Popisu će se pristupiti bez obzira što ne prisustvuje izvršni poverilac, odnosno izvršni dužnik.Sud je obavezan da po službenoj dužnosti obavesti Pročitaj više\nPoštovani,Preduzetnik je fizičko lice koje obavlja privrednu delatnost i za svoje obaveze odgovara svom svojom imovinom. Menična obaveza podpada pod tu definiciju.Obzirom na to vi odgovarate po menici bez obzira da li ste u ovome trenutku preduzetnik, na birou isl. Obaveze koje ste preuzeli kao preduzetnik morate ispunjavati jer odgovarate Pročitaj više


"Keller Williams"u SR posluje sa kompanijom Cvetković-Roškov\n„Keller Williams“u SR posluje sa kompanijom Cvetković-Roškov\nTanjug 4. februara 2021. 15:38\nBEOGRAD – Najveća svetska kompanija za promet nekretnina „Keller Vilijams“ (Keller Willimas) proširila je svoju evropsku mrežu novom master franšizom u Srbiji koju je dodelila agenciji za promet nekretnina „Cvetković-Roškov“, rečeno je danas na konferečiji za novinare u Privrednoj komori Srbije (PKS).\nDirektor Sektora preduzetništva PKS Branislava Simanić je ocenila kako franšize predstavljaju mogućnost za unapređenje poslovanja malih i srednjih preduzertnika.\n„Franšiza predstavlja poslovno udruživanje u kojem jedna uspešna kpompanija koja posluje na određenoj teritoriji daje svoj brend, a primalac franšize za to plaća odeđenu finansijsku nadoknadu kako bi imao pravo na korišćenje brenda“, objasnila je Simanićeva.\nOna je dodala kako je dolazak kompanije „Keler Vilijams“ na naše tržište prilika da se preko stvaranja mreže njihovih agenata u Srbiji otvore nova radna mesta.\nSekretar Udruženja za trgovinu PKS-a Žarko Malinović istakao je da agencija „Cvetković-Roškov“ ima dugu tradiciju poslovanja.\n„Ovo tržiste se uređuje organski, nije ga uredila država, već privreda u kojoj su „Cvetković – Roškov“ bili jedni od lidera i insistirali na uređenju tržišta, kako bi se stvorili fer uslovi jednaki za sve“, navodi Malinović.\nOn je najavio d aće od ove godine pored registra koji postoji kod Ministarstva i PKS izdavati ID kartice za legalne posrednike.\nMalinović je dodao da će tako svaki klijent na trzištu biti zaštićen i moći preko ID kartice da identifikuje posrednika koji ga je vodio u obilazak nekretnine ili koji mu nudi da bude posrednik pri kupoprodaji njegove nekretnine.\nViši savetnik predsednika Vlade Srbije Ana Ilić je istakla da je pozitivno što je kompanija „Keler Vilijams“ došla u Srbiju i što su prepoznali interes da svoje poslovanje dalje razvijaju ovde.\n„Dolazak ovako velike kompanije u Srbiju je dokaz da je ona ekonomski stabilna i prosperitetna zemlja, gde investitori žele da dolaze, i da ima ljudske resurse, aposebno preduzetnike. Veliki projekti kao ‘Beograd na vodi’ bude sve više interesovanja stranih investitora za nekretnine. Srbija tako sve više postaje popularna za poslovne ljude, kao i turiste i strance koji žele da žive i rade u Srbiji. Zato je Beograd na svetskim listama za digitalne nomade rangiran u prva tri mesta“, zaključila je Ilićeva.\nGeneralni direktor „Keler Vilijamsa“ u Srbiji Miroslav Cvetković ukazaoje da svega ovoga ne bi bilo da 2013. nije donet Zakon o posredovnju u prometu i zakupu neopkretnosti.\n„Odlucili smo da naše znanje i iskustvo od 25. godina povežemo sa sistemom i modelima koji postoje od 1983. godine, koji su dokazano najproduktivniji i daju najbolje rezultate“, naveo je Cvetković.\nOn je najavio da će u narednih nekoliko godina otvoriti market centre u Beogradu, Novom Sadu, Nišu, Subotici i Kragujevcu.\n„Na taj način da pružimo kvalitetnu uslugu sa jedne strane našim klijentima da na siguran i lak način pronađu ono što im je potrebno, a sa druge strane da ljudima koji su u sistemu Keler Vilijamsa omogućimo izgradnju sopstvenog biznisa, da ih učimo i vodimo ka ličnom bogatstvu i da im razvijemo preduzetnički duh“, zaključio je on.\n„Keler Vilijams Market Centar“ u Beogradu je otvoren 1. septembra 2020. pod imenom „Keler Vilijams Cvetković-Roškov“.\nSrbija se tako prikljucila globalnoj mapi koju čine 50 zemalja sa 190.000 agenata za nekretnine pod okriljem „Keller Williams Realty“.


Beta 13. avgusta 2020. 18:05\nNovinarska i medijska udruženja ocenili su danas kao „pogubnu“ najavu da će iz Radio-televizije Vojvodine (RTV) biti otpušteno više od 250 novinara i medijskih radnika koji su angažovani putem agencija za iznajmljivanje radne snage i pozvala rukovodstvo RTV-a da to spreči ili da podnese ostavku.\n„Smatramo da je reč o grubom i daljem urušavanju javnog medijskog sistema u Srbiji. Nastavak sužavanja novinarskog i produkcijskog kadra u toj medijskoj kući otvara novu sezonu talasa otpuštanja u sektoru informisanja, na šta smo još početkom epidemije ukazali. Ukoliko javni medijski servis ne može da funkcioniše bez poteškoća, šta da očekuju drugi mediji u Srbiji“, navela su novinarska i medijska udruženja u saopštenju za javnost.\nDodali su da RTV već duže vreme beleži pad kvaliteta programa, „bez jasne volje rukovodstva te kuće da se situacija popravi“ i naveli da su loše poslovne odluke samo nastavak tog procesa.\n„Ovim potezom u toj kući na udaru će biti pre svega informisanje na manjinskim jezicima, jer u tim redakcijama već godinama se bore sa manjkom radne snage, a RTV do sada nije našao rešenje za njih“, piše u saopštenju.\nDodaje se da su loše uredjeno finansiranje javnih medijskih kuća u Srbiji, politički uticaj i urušavanje uredjivačkog koncepta samo produbili krizu koja je u ovoj godini rebalansom republičkog budžeta, kojim je smanjen novac tom mediju, „dobila novu dimenziju: ugroženost operativnih kapaciteta RTV“.\n„Pozivamo rukovodstvo RTV da hitno nadje rešenje za očuvanje radnih mesta, a ukoliko u tome ne uspe, da podnese ostavku“, navodi se u saopštenju.


Nećemo prihvatiti predloge koji Kosovo čine nefunkcionalnim – DnevniZurnal\nNećemo prihvatiti predloge koji Kosovo čine nefunkcionalnim\nby admin 01/02/2022, 00:26 999 Views\nPredsednica Kosova Vjosa Osmani izjavila je da Kosovo “nikada neće prihvatiti modele koji bi Kosovo mogli da pretvore u nefunkcionalnu državu kao i da takvi predlozi kosovskoj strani nikada nisu predstavljeni od međunarodne zajednice”.\nNajavila je da će se danas oko 16.00 sastati sa izlasnikom SAD za dijalog Gabrijelom Eskobarom i specijalnim izlasnikom EU Miroslavom Lajčakom.\n„Sastaću se danas oko 16.00, želim da pojasnim da predlozi o kojima govorimo nikada nisu predstavljeni našoj strani, odnosno institucijama Kosova. Veliki problem je što su upravo predstavnici Kosova potpisali štetne sporazume koji su Zajednici srpskih opština dali izvršna ovlašćenja. Moramo da kažemo realnost jer je crno-bela, to je potpisao bivši premijer Kosova i kao takvo se mora preuzeti odgovornost“, rekla je Osmani.\nOna je dodala da tendencije da se govori o odgovornosti međunarodne zajednici ne čine čast Kosovu.\n“Kao predstavnici Republike Kosovo, odlučni smo da ne dozvolimo da se u našoj zemlji primenjuju modeli koji bi našu državu učinili nefunkcionalnom. Čuli ste od američkog ambasadora i gospodina Eskobara da je zapravo njegov zahtev da se ne primenjuju modeli koji bi sever Kosova pretvorili u novu Republiku Srpsku, tako da nisu potrebna nikakva izvršna ovlašćenja. Istovremeno naši stavovi u vezi sa Asocijacijom (ZSO) su jasni i nikome nisu iznenađenje”, rekla je Vjosa Osmani.\nPremijer Aljbin Kurti je rekao da je poštenije da iznesu svoje stavove posle sastanka sa Eskobarom i Lajčakom.


Laži Siniše Malog, Vesića i Vulina i vojni beskućnici iz hotela Bristol - Balkanska\nNi dva meseca posle obećanja, nema rešenja za vojne beskućnike iz hotela Bristol koji preuzima Beograd na vodi\nMinistarstvo odbrane već nedeljama ne odgovara na pitanja Insajdera kakva je sudbina vojnih lica koji žive u jednom delu hotela i zbog čega njihov status\n“Dobiće nove stanove i to se radi zajedno sa Vojskom, jer je to vojni objekat”, obećao je sredinom jula zamenik gradonačelnika Beograda Goran Vesić. Prethodno je Siniša Mali rekao da je Grad, još dok je on bio na njegovom čelu, izdvojio i preneo 140 stanova na Republiku Srbiju koji mogu biti iskorišćeni za smeštaj vojnih lica iz hotela Bristol. Pre nekoliko nedelja, ministar odbrane Aleksandar Vulin je izjavio da je pitanje smeštaja rešeno a da se sa stanarima Bristola trenutno razgovara o izboru lokacije.\n„Pojavila se priča da mi sad biramo stanove, da se bunimo i tražimo neke lokacije. To nije tačno, sa nama niko nije razgovarao, niti su nam bilo šta nudili. Mi smo svesni da ne možemo ovde da ostanemo, ali ne pristajemo na dalje ugružavanje naših ljudskih prava pošto smo mi naše stanove otplatili, godinama izdvajajući procenat od plata za Vojno stambeni fond“, kaže za Insajder penzionisani zastavnik prve klase Dragan Stojanović koji već decenijama živi u hotelu Bristol.\nRenovinanje hotela Bristol bilo je zakazano za 1. avgust, ali je prema pisanju lista Politika, zbog raseljavanja stanara dela zgrade kojim upravlja Ministarstvo odbrane, kompanija “Beograd na vodi” odložila radove za početak sledeće godine.\nUgovorom o izgradnji Beograda na vodi predviđeno je da kompanija Beograd na vodi posle ulaganja u renoviranje, može bez naknade da upravlja nizom objekata u Savskom amfiteatru, između ostalih i zgradom hotela Bristol. Prema podacima do kojih je došao Insajder, Zavod Grada Beograda za zaštitu spomenika odobrio je prošle godine kompaniji Beograd na vodi projekat za radove na hotelu. Do danas, međutim, nije poznato šta taj projekat predviđa, koliko će koštati rekonstrukcija kao i kakva će prava i obaveze imati Beograd na vodi nakon obnove objekta.\nPosle 106 godina postojanja, Hotel „Bristol“ zatvoren. Odlazi Arapima u ruke\nTags: BEOGRAD NA VODI, HOTEL BRISTOL, VOJSKA\nBranka Veselinović proslavila 100. rođendan


Johanes Han na pitanja Insajdera o tome da li je pronašao dokaze o ugroženosti slobode medija u Srbiji\nIzvor: Insajder, 08.02.2018.\nEvropski komesar za susedsku politiku i pregovore o proširenju Johanes Han je odgovarajući na tvrdnje da je sloboda medija u Srbiji ugrožena 2015. godine izjavio da je „više puta čuo te primedbe“, ali da su mu „potrebni određeni dokazi“. Na pitanje novinara Insajdera da li je u međuvremenu, nakon mnogobrojnih kritičnih izveštaja i domaćih i stranih organizacija koje se bave medijima, pronašao dokaze za ugrožavanje slobode medija, Han priznaje da je ta izjava bila „provokativna“, ali da EU ne beži od pitanja o slobodi medija.\nEU i evropske novinske organizacije kritično o stanju u medijima u Srbiji\nPodsetimo, u poslednjih nekoliko godina mnoge domaće i strane organizacije koje se bave medijima, isticali su da je sloboda medija u Srbiji ugrožena.\nEkspertska misija za zaštitu novinara u Krivičnom zakonu (TAIEX), koja deluje pri Evropskoj komisiji, ocenila je u izveštaju za Srbiju u novembru ove godine da su mediji pod stalnim pritiskom vlasti.\n"Zbog kontrole koju vlada ima nad televizijama i radijskim stanicama, onlajn mediji postaju veoma važni izvori vesti, ali je problem u tome što su ti mediji pod stalnim pritiskom vlade i lokalnih vlasti", navodi se u izveštaju TAIEX-a.\nU izveštaju se, između ostalog, navodi i da "dodatni problem predstavlja činjenica da je od ukupno 191 konkursa za sufinansiranje medijskih projekata od javnog interesa, u čak 132 uočena neka vrsta nepravilnosti".\nTakođe, Evropska komisija je u svom izveštaju o napretku u poglavljima koja se tiču vladavine prava, krajem prošle godine naveo da se Srbija i dalje suočava s krupnim izazovima kad je reč o slobodi medija i izražavanja i uspostavljanju valjanih uslova za pluralističku medijsku pozornicu.\nU izveštaju se navodi i da se poreske inspekcije koriste da bi se „vršio ekonomski pritisak na medije", a upozorava se i REM da "mora zajamčiti punu primenu zakona o ravnopravnom pristupu medija svim kandidatima u izbornim kampanjama", što je jedna od glavnih kritika opozicije u Srbiji.\nTakođe, Međunarodna federacija novinara (IFJ) i Evropska federacija novinara (EFJ) u septembru prošle godine, nakon što su ugašenje Vranjske novine, a glavni urednik Vukašin Obradović započeo štrajk glađu, pozvale su srpske zvaničnike da javno osude pretnje za slobodu medija i napade na novinare.\nNovinari Insajdera o „medijskom mraku“ u Srbiji\nNovinari redakcije Insajder, nakon što su odlučili da podrže akciju „Ovako izgleda medijski mrak“ u kojoj je učestvovao preko 130 medija i organizacija, istakli su nekoliko razloga zbog čega su mediji koji promovišu odgovorno novinarstvo u Srbiji ozbiljno ugroženi:\n- Predstavnici vlasti otvoreno se zalažu za tabloidno novinarstvo.\n- Sa građanima komuniciraju isključivo preko medija koji ih promovišu umesto da im postavljaju pitanja.\n- Predstavnici vlasti na pitanja, svih ostalih medija, odgovaraju ali samo na konferencijama za novinare gde jednostavno nije moguće, dodatnim pitanjima, insistirati na odgovoru.\n- Gotovo da nije moguće dobiti bilo kakav odgovor od bilo koje nadležne institucije ili ministarstva osim po Zakonu o dostupnosti informacija. To znači odgovor na aktuelnu temu novinari mogu da dobiju u najboljem slučaju za 15 dana, a možda i nikada.\n- Predstavnici vlasti podelili su novinare, sada i otvoreno, na građane prvog i drugog reda.\n- Zloupotrebom podataka iz nadležnih institucija, mediji bliski vlasti obračunavaju se sa svim novinarima koji ukažu na problem ili otkriju neku zlouptrebu.\n- Opstanak medija bi trebalo da zavisi pre svega od tržišta. Međutim, u kontrolisanim okolnostima samo određeni mediji imaju mogućnost opstanka i profita. Kod podobnih medija svi bez straha mogu da se reklamiraju dok oni koji insistiraju na novinarstvu u interesu javnosti, kao po pravilu, ostaju uskraćeni za reklame.\nPredsednik Srbije Aleksandar Vučić je na konferenciji za novinare nakon akcije „Ovako izgleda medijski mrak“ izjavio da zaključci redakcije Insajder o ključnim problemima koji guše odgovorno novinarstvo nisu tačni. Nakon konstatacije novinarke Insajdera da ima deset potpitanja u vezi onim što je naveo u svom odgovoru, predsednik Vučić je javno obećao da će do 25. oktobra odgovoriti na sva pitanja redakcije Insajder.\nIntervju koji je nakon toga sa Vučićem radila autorka Insajdera Brankica Stanković je izazvao brojne reakcije već od same najave emitovanja - od podrške do optužbi da je sve unapred dogovoreno.\nMeđutim, to je jedini intervju u poslednjih šest godina intervju u kome je Aleksandar Vučić odgovarao na pitanja o konkretnim aferama, a koja se do tada nisu mogla čuti ni na jednoj televiziji sa nacionalnom frekvencijom.\nPodsećamo na intervju koji je praktično dokazao da je Srbija izrazito polarizovano društvo, a u kojem je predsednik Srbije odgovarao na pitanja o neispunjenim obećanjima, spornom načinu finansiranju SNS-a, poreklu novca za stan ministra Vulina, stručnosti Bratislava Gašiću, bratu.


Vučić: Lavrov nas je upoznao sa novim zabrinjavajućim informacijama o Kosovu /video/ - Sputnjik Srbija\n13:15 18.06.2020 (osveženo 18:23 18.06.2020) Preuzmite kraći link\nVučić je istakao da je sa Lavrovom razmenio mišljenja o čitavom nizu pitanja, a da je ključna tema bila odnos dve zemlje u međunarodnim okvirima i podrška Rusije integritetu Srbije i situacije na KiM.\n„Kada o tome govorim, dobili smo određene ocene Ruske Federacije, odnosno ministra Lavrova, koje su mene kao predsednika dodatno zabrinule, a tiču se različitih planova i ideja po pitanju rešavanja kosovske krize. Ne želim nikog da obmanjujem i da skrivam od javnosti: očigledno nas čeka težak period, u kom ćemo se suočiti sa velikim pritiscima da bi se ostvarili neki planovi koje ni zvanično ni nezvanično nismo dobili, ali na osnovu ocena naših ruskih prijatelja, čini se da ćemo morati da budemo vrlo pažljivi u praćenju svake ideje koja nam se bude predstavila“, rekao je Vučić na konferenciji za novinare.\nUz zahvalnost Rusiji što pruža podršku Srbiji i u Ujedinjenim nacijama i u svim međunarodnim forumima, Vučić je rekao da je dogovoreno da se Srbija sa Rusijom konsultuje gotovo na dnevnom nivou, ističući da je jedno jasno: „Ako bi bilo kada i na bilo kom mestu trebalo da dođe do rešenja, za bilo koje rešenje je potrebna saglasnost Rusije, i zbog Saveta bezbednosti, i zbog toga što mi ne želimo da svi drugi budu konsultovani, a da Rusiju niko ništa ne pita.“\nKako je dodao, Rusija je podržavala dijalog pod okriljem EU, dok je Srbija spremna da sasluša sve druge političke aktere i njihove ideje, ali Srbija će umeti da zaštiti svoje vitalne nacionalne interese, bez obzira na cenu koju će morati da plati.\nZahvalan sam predsedniku Putinu i Lavrovu na ličnom angažmanu, na želji da uvek budu sa srpskim prijateljima i mi to umemo da cenimo i pokazaćemo to u budućnosti, naglasio je srpski predsednik.\nSvakog Vidovdana se sve pokaže\nOn je podsetio da bi za tri dana trebalo da putuje u Moskvu, gde će imati sastanak s predsednikom Putinom i dodatno razmeniti ocene i saznanja koja imamo o događajima na međunarodnoj areni i o tome kako i na koji način Srbija može da izdrži i na najbolji mogući način sačuva svoje interese.\nOčekuju ga, kaže, i razgovori sa najvišim evropskim zvaničnicima u narednih 4-5 dana, a onda će naša delegacija ići u Vašington, o čemu je takođe razgovarao s Lavrovom.\n„Što se tiče vojno-tehničke saradnje, ona je uvek bila korektna i izrazito prijateljska i očekujem da Srbija nastavi sa daljim snaženjem svojih kapaciteta, jer ne želi da ugrožava bilo koga, ali želi da bude snažnija i bolje zaštićena nego ranije“, rekao je Vučić.\nBilo je reči o predstojećoj poseti predsednika Putina, ali i o, kako je rekao, godišnjici Dejtona, kada će biti pokušaja da se stavi novi teret na leđa srpskom narodu.\n„Za nas je važno da vodimo računa i o SPC, čiji je opstanak ugrožen u regionu. Verujem da će i dolazak predsednika Putina na otvaranje veličanstvenog Hrama Svetog Save značiti jačanje ne samo naših kulturnih i religioznih veza, nego i da će dodatno osnažiti pozicije SPC“, rekao je Vučić.\nOn je poručio da su teška vremena pred Srbijom i da zato moramo da budemo snažni i ujedinjeni i svesni da samo tako ujedinjeni možemo da zaštitimo naše interese.\n„Kad kažem teška, onda su to možda najteža od samoproglašenja Kosova. Važno je da dobro razumemo svoju poziciju i budemo dovoljno snažni, uvek spremni za razgovor i kompromis, ali snažni da odbacimo ultimatume“, naveo je srpski predsednik.\nUz zahvalnost za gostoprimstvo, Lavrov je rekao da su dve zemlje jedinstvene na očuvanju istorijske pravde i tome da se ne dozvoli revizija rezultata Drugog svetskog rata, te da se očekuje poseta Vučića Moskvi, gde će prisustvovati Paradi. On je takođe još jednom pozdravio vojnu neutralnost Srbije.\nRuski stav po kosovskom pitanju se ne menja\nKad je reč o kosovskom pitanju, Lavrov je rekao da Rusija polazi od toga da EU koja ima mandat posrednika, ne sme da se izoluje od svojih obaveza i mora da ih ispunjava pošteno i bori se za realizaciju već postignutih rešenja, pre svega o ZSO, koji je sabotiran od albanske strane.\n„Ruski stav po kosovskom pitanju se ne menja. Podržaćemo bilo koje rešenje koje bude postignuto na osnovu Rezolucije 1244. Podsećam da je baš na insistiranje Rusije u toj rezoluciji potvrđen teritorijalni integritet Srbije“, rekao je Lavrov i dodao da svako rešenje mora da dobije odobrenje Saveta bezbednosti, te da ne smeju biti nametani veštački rokovi.\nMinistar Ruske Federacije Sergej Lavrov sa predsednikom Srbije Aleksandrom Vučićem nakon konferencije u zgradi Predsedništva\n„Složićemo se samo sa onom odlukom koja će odgovarati Srbima koji brane sopstvene zakone. Osim toga, povodom 25. godišnjice Dejtona, mi i naši srpski prijatelji jedinstveni smo da ćemo se u ovoj situaciji suprotstavljati pokušajima da se drugačije sagledaju događaji u regionu. Ima onih u regionu koji revidiraju istoriju i Drugog svetskog rata, i devedesetih godina. Nećemo to dozvoliti i branićemo pristupe koji neće biti na štetu Srbije“, poručio je Lavrov.\nNa pitanje o tome šta misli o mogućnosti da Srbija potpiše neki sporazum, koji bi podrazumevao priznanje Kosova u zamenu za članstvo u EU i neki finansijski aranžman, Lavrov je odgovorio da je to pitanje za srpski narod.\n„Stav predsednika Vučića znamo i više puta smo čuli, a sastoji se u tome da će se u pregovorima o kosovskom pitanju Beograd rukovoditi isključivo interesima srpskog naroda“, rekao je Lavrov.\nVučić je istakao da ako je pitanje da Kosovo uđe u UN, a da Srbija ne dobije ništa, naš odgovor će biti ne.\n„Što se tiče Rusije, oni podržavaju poziciju Srbije i po tom pitanju su veoma korektni. Ruska strana nikada nije imala ništa protiv evropskog posredovanja u dijalogu“, rekao je Vučić i ponovio da situacija za Srbiju svakako neće biti laka.\n„Ali kako su naši govorili, svakog Vidovdana se sve pokaže. A i mi ćemo morati da pružimo jasne odgovore“, zaključio je Vučić.


Sajber hronika, 24.09.2014, 00:00 AM\nRuska policija uhapsila je dve osobe u sklopu istrage o pokušajima prevare klijenata ruske Sberbanke uz pomoć Android malvera.\nJednom od uhapšenih određen je dvomesečni pritvor, dok je drugi zadržan u kućnom pritvoru. Ovo je prvi slučaj hapšenja zbog ove vrste prevare u Rusiji.\nPrema informacijama koje su došle iz ruske firme Group-IB koja se bavi kompjuterskom forenzikom i koja je bila uključena u istragu direkcije ruskog ministarstva unutrašnjih poslova, krajem prošle godine služba bezbednosti Sberbanke je otkrila pokušaje prevare vlasnika Android smart telefona.\nU stilu koji je tipičan za prevare ovog tipa u Rusiji, napadači su inficirali telefone malicioznim softverom pomoću masovno distribuiranih MMS poruka koje su dolazile od “RomanticVK” ili “VK_Gift”. U porukama je obećavan “romantični poklon”, a kada bi korisnici kliknuli na link u porukama, preuzeli bi malver.\nUobičajeno za ovakvu vrstu prevara je da malver samo šalje SMS poruke na posebne brojeve koje se naplaćuju po višoj tarifi, ali u ovom slučaju malver bi uvećavao kredit na računu mobilnog telefona sa povezanog bankovnog računa a posle toga je koristio SMS servis da bi izvukao taj novac i prebacio ga na račun drugih pretplatnika mobilnih operatera i elektronskih platnih sistema.\nPrvi talas napada uspešno je zaustavljen zahvaljujući brzoj reakciji Sberbanke i mobilnih operatera. Poruke koje sadrže virus su blokirane, a servis Bot-Trek koji je razvila firma Group-IB je identifikovao kompromitovane uređaje.\nPosle kratke pauze, napadači su nastavili sa svojim aktivnostima, sa nešto poboljšanim malverom, međutim, ubrzo su istražitelji uspeli da otkriju njihov identitet.\nOprema kriminalaca koja je zaplenjena prilikom hapšenja poslata je u forezničku laboratoriju na dalju analizu kako bi se došlo do dodatnih dokaza.\nVođa ove kriminalne grupe koji je na internetu koristio nadimke "ItBill" i "tripfon" započeo je razvoj ovog mobilnog malvera 2010, da bi na kraju izgradio mobilnu bot mrežu, kažu u Group-IB.\nUprkos uvreženom mišljenju da ruske vlasti zatvaraju oči pred sajber kriminalom, hapšenja u Rusiji nisu retkost, posebno ako se osumnjičeni optužuju za napade na ruske građane.\nTako su ruske vlasti u junu ove godine uhapsile dve osobe koje su optužene da su povezane sa takozvanim "Oleg Pliss" napadom na korisnike Appleovih uređaja. U oktobru prošle godine uhapšen je i haker za koga se veruje da je odgovoran za razvoj ozloglašenog hakerskog alata Blackhole, iako je njegova sudbina i dalje nepoznata.


Bankar.me , Dan\n– Razlozi za to su brojni i različiti, uzrokovani lošim poslovnim odlukama privrednika, a najčešće različitim vrstama ograničenja i biznis barijera koje postoje na nacionalnom i lokalnom nivou. U Crnoj Gori, prosečno mesečno opterećenje za preduzeće sa jednim zaposlenim iznosi oko 600 evra i u slučaju da ono u tom mesecu nije ostvarilo promet. Čini mi se da to vrlo slikovito govori o nivou opterećenosti poslovanja koji, kao takvi, na određeni način destimulišu i osnivanje novih preduzeća izjavio je Mitrović odgovarajući na pitanje da li su poslodavci u Crnoj Gori najopterećeniji.\n– U CG je blokirano oko 18 hiljada računa preduzeća, što čini oko 50 odsto realne privrede. S druge strane, veliki problem na koji UPCG godinama ukazuje je i neformalna ekonomija koja učestvuje u rasponu od 30 do 40 odsto u bruto domaćem proizvodu (BDP), što je alarmantan podatak. Iako je poznato da svako smanjenje poreza i doprinosa uvećava budžetske prihode, a smanjuje sivu ekonomiju, CG još uvek nije pronašla izlaz iz ovog problema. Praksa je pokazala da borba protiv neformalne ekonomije i njenih uzročnika treba da stimuliše one koji spadaju u uredne platiše poreskih i drugih obaveza, i da počiva na poreskoj disciplini i dobrovoljnom izvršavanju zakonskih obaveza. U ovom trenutku, opšti je utisak da realizovane mere po pitanju borbe protiv neformalne ekonomije nisu vođene u pravom smeru. Zato konačno treba uvažiti dugo godina zagovaran predlog UPCG po kojem ovaj problem prvenstveno treba rešavati širenjem kruga poreskih obveznika. Sve do tada ne može se očekivati smanjenje nelegalnog poslovanja jer će oni koji se trenutno nalaze na sivom tržištu tu i ostati, a kao takvi biti privilegovani u odnosu na preduzeća koja su registrovana i posluju u skladu sa zakonskom regulativom - pojasnio je Mitrović.\nKako biste ocenili poslovni ambijent u Crnoj Gori? Koje su dobre a koje loše strane?\nUz pohvale na račun evidentnih pozitivnih pomaka prethodnih godina, ipak moram konstatovati da stanje u privredi još nije dobro. To pokazuje praksa domaćih privrednika i brojne prepreke koje su još prisutne i otežavaju redovno funkcionisanje preduzeća naročito onih iz kategorije malih i srednjih. Postojeće barijere, u prvom redu, prepoznaju se kroz masivnu, skupu i neefikasnu javnu administraciju na nacionalnom i lokalnom nivou, kao i preveliku javnu potrošnju. Zabrinjava i komentar koji čujemo u komunikaciji sa našim članstvom o tome da je svakoj maloj firmi praktično potreban po jedan advokat koji će se baviti samo praćenjem regulative (zbog čestih promena), a zatim i njenim tumačenjem.\nVlada neće da smanji opterećenje na zarade, pod izgovorom da će im se tako smanjiti prihodi. Da li ćete i u narednoj godini insistirati na smanjivanju poreskog opterećenja poslodavaca?\nNaravno. Kao i do sada, poreska opterećenja poslodavaca, a posebno opterećenja na zarade, biće pitanja kojima će se UPCG intenzivno baviti i u narednom periodu. Izdvajanja za poreze i doprinose na zara de u našoj zemlji su izuzetno visoka i predstavljaju zaista veliki trošak za poslodavce. Primera radi, na 100 evra koje isplati zaposlenom, poslodavac ima dodatnih 68 evra raznih dažbina. Takođe, treba podsetiti i da je Crna Gora jedina zemlja u regionu i jedna od retkih u odnosu na zemlje EU, koja nema ni jedan jedini evro od zarade koji nije oporeziv. Iako je UPCG predlagala uvođenje neoporezivog dela zarade, to još nije prihvaćeno.\nMala i srednja preduzeća su zdrav deo privrede, što znači da njihova održivost ne sme biti dovedena u pitanje. Nažalost, svedoci smo da se, ranijih godina problem nedostatka javnih prihoda često rešavao povećanjem postojećih ili uvođenjem novih poreskih stopa, što u CG više ne sme biti praksa.


„Obrati pažnju“ na humanitarni muzički kviz - Platforma Promeni\nSlušanje popularnih muzičkih numera različitih žanrova, a zatim i pogađanje pesme i izvođača, u Beogradu više nije samo zabava već i zanimljiv način da se pomogne deci i mladima kojima je zdravlje ugroženo. Na ideju da spoje muziku i humanost došlo je udruženje „Obrati pažnju“ decembra prošle godine, a od tada je na svakom muzičkom kvizu prikupljeno više desetina hiljada dinara.\nDesetak mladih ljudi u Beogradu nastavlja da „obraća pažnju“ na sve one koji nisu u žiži javnosti, a upravo im je ta pažnja potrebna… Kako bi u svoje akcije uključili veći broj ljudi, a time i sakupili veće donacije, odlučili su da osim kompleksnijih projekata, poput ukrašavanja školskih dvorišta, prikupljaju i jednokratnu pomoć za svoje vršnjake i decu koji se bore protiv opakih bolesti.\n„Jedan od naših članova došao je na super ideju da organizujemo novogodišnji humanitarni kviz. Prikupljenim novcem hteli smo da obradujemo klince sa onkologije. Ne postoji neki konkretan način kako biramo kome ćemo pomoći. To je obično zasnovano na internom dogovoru… Zasad nam se ne javljaju ljudi, ali se nadamo da ćemo dostići i taj nivo“, navodi Lazar Lović iz ovog udruženja.\nProtekle nedelje organizovan je treći humanitarni muzički kviz, a kako kažu u organizaciji, sve je više zainteresovanih i svaki put je učestvovalo 40-ak takmičara. Ljudi su, kažu, veseli i zbog muzike i zbog humanog cilja koji ih je spojio, a organizatori uživaju u osmišljavanju ovih humanitarnih večeri.\nEkipe se nadmeću u devet oblasti, koje obuhvataju različite vrste muzike – od popa, roka, repa, do folka. Na takmičarima je da prepoznaju izvođače i pesme, a na kraju najuspešnije očekuju i nagrade koje obezbeđuju prijatelji organizacije „Obrati pažnju“. Ipak, one su tu samo dodatni podstrek…\nPROČITAJ I Grupa stanara sa Novog Beograda pretvorila svoje naselje u zelenu oazu\n„Ljudi više vole da učestvuju, niko tu nije takmičarski nastrojen, zbog čega smo posebno srećni. Ovo jeste takmičenje, ali je cilj biti human“, kaže Stevan Blagojević iz udruženja.\nČlanovi ekipe koja „obraća pažnju“ smatraju da na ovaj način podstiču mlade iz svoje sredine da menjaju stvari u svojoj mikrosredini.\n„Mi verujemo u moto misli globalno, deluj lokalno, i smatramo da mnogo tih malih lokalnih stvari, ukoliko se ljudi aktivno bave njima, mogu da pospeše i dešavanja na globalnom nivou“, kaže Biljana Marković iz organizacije „Obrati pažnju“.\nOna dodaje da će udruženje nastaviti sa tematskim kvizovima, uz pomoć kojih spajaju lepo i korisno. Namera im je da obraćaju pažnju na mnoge stvari unutar oblasti kojima se bave članovi udruženja – od poljoprivrede, do IT-ja, preko lekara, ekonomista, pravnika.\naktivizam, humanitarna pomoć, kviz, mladi, Obrati pažnju, tvoje mesto u srbiji


TotalCar.rs » Legendarni Nissan NTP-90: pobednička istorija japanskog trkačkog modela\naukcija, Nissan, ograničeno izdanje, Prodaja, trkački automobili\nNissan je proteklih decenija proizveo neke od najboljih trkačkih automobila, a među njima se izdvojio NPT-90 IMSA GTP. Proizveden je u svega 6 primeraka, a njegova šasija sa oznakom 90-91 nedavno je ponuđena na prodaju.\nNTP-90 je zaživeo nakon pobede u seriji Međunarodnog udruženja motosporta 1989. godine. Debitovao je i na trkama u sezoni 1990., i iste godine u Americi zabeležio 3 velike pobede. Japanskom brendu je to osiguralo mesto među najboljim proizvođačima automobila, nakon čega je i legendarni trkački model trebalo da bude “penzionisan”.\nNa stazu se vratio već početkom 1992. godine – posle sudara dva trkačka modela, ponovo je Nissanu obezbedio prvenstvo proizvođača. Njegov 3,0-litarski V6 sa dvostrukim turbopunjačem zasnovan je na Nissanovom 300ZX Turbo motoru, ali je modifikovan tako da isporučuje preko 950 Ks.


PC Press » PC #227 | Uštedite u štampanju\nBrojni proizvođači periferijskih uređaja nastoje da pokriju kućnu upotrebu, a posebno tržište malih preduzeća i kancelarija. Da bi to uspeli, njihovi uređaji moraju da budu malih dimenzija, ali i visokih performansi. Serija multifunkcionalnih uređaja InkBenefit Plus zadovoljava te uslove i odgovara na potrebe okruženja s desetak ljudi. Pritom je ova japanska kompanija primenila filozofiju u kojoj uređaj inicijalno plaćate možda nešto više, ali su zato kasnije investicije u repromaterijal gotovo simbolične.\nNajreprezentativniji predstavnik porodice jeste model Brother DCP-T500W, inkjet multifunkcionalni uređaj koji donosi nekoliko inovacija u svet štampanja, skeniranja i kopiranja. Osnovna odlika mu je preglednost i laka dopuna mastila čiji nivo uvek vidite. Dolazi sa inovativnim sistemom rezervoara koji omogućava efikasno štampanje uz niske troškove: mastilo je smešteno u četiri odvojena kartridža koji su vidljivi s prednje strane. Koliko je DCP-T500W ekonomičan, govori padatak da je s početnim kompletom mastila moguće odštampati do 6000 crno-belih ili 5000 „obojenih“ stranica. Uz uređaj dobijate dvostruku količinu crnog mastila. Kada potrošite mastilo, što ćete moći sami lako da vidite (a i uređaj će vas obavestiti), dovoljno je da otvorite rezervoare i, sipajući pod uglom od 45 stepeni, dolijete originalnu boju. To traje nekoliko trenutaka, i potom možete da nastavite da radite.\nŠtampanje je veoma brzo, a od povezivanja možete koristiti klasičnu vezu USB kablom ili bežičnu preko WiFi-ja, što olakšava korišćenje jednog štampača u više kancelarija. Dovoljno je samo da bude na istoj mreži s laptopom ili smartfonom s kojeg štampate. Na uređaju, preko jednolinijskog ali preglednog ekrana, možete podesiti kvalitet otiska i odabrati da li ćete štampati u boji ili crno-belo, a ako to ne uradite, važiće poslednje aktivno podešavanje. Brzina štampe gotovo da ne zaostaje za laserskim uređajima i ide do jedanaest A4 stranica u minutu ako štampate crno-belo, odnosno šest strana u boji, što je sasvim dobar rezultat za inkjet uređaj atraktivne cene.\nIsto važi i za skeniranje koje je pojednostavljeno podešavanjima na ekranu i lakim pristupom lampi skenera sa gornje strane, iza poklopca. Zato ne čudi što je Brother DCP-T500W u stanju da u minutu skenira tri do četiri strane, u zavisnosti od toga da li je reč o koloru ili crno-beloj produkciji. To važi i za kopiranje koje kombinuje mogućnosti štampača i skenera. WiFi mu omogućava da skenirane dokumente pošalje direktno na mobilni uređaj i tako uštedite vreme – računar vam za tu operaciju nije potreban.\nZa razliku od većine konkurentskih MF uređaja, Brother DCP-T500W u potpunosti neutrališe mogućnost da se glava za štampanje osuši i tako postane neupotrebljiva. Dovoljno je da uređaj bude uključen u napajanje pa da s vremena na vreme sam pokrene proceduru čišćenja glave – uz možda samo malu neprijatnost ako ga držite u spavaćoj sobi, a čišćenje glave pokrene noću. Zbog toga garancija važi čitave tri godine, pod uslovom da se pridržavate uputstva o pravilnom održavanju nivoa mastila i da aparatu bude omogućeno (uključivanjem u strujni priključak) da sam čisti glave.\nUređaj omogućava kontrolu s mobilnih aparata preko aplikacije Brother iPrint&Scan. Na njoj lako birate da li ćete štampati ili skenirati određeni dokument. Takođe, dostupna je i aplikacija Google Cloud Print koja dozvoljava štampanje direktno iz vaše baze podataka u oblaku.\nOsim modela DCP-T500W, u seriji Brother InkBenefit Plus još su i DCP-T300 i DCP-T700W sličnih karakteristika: prvi ne zaostaje ni po čemu osim što nema opciju bežičnog povezivanja u mrežu, a drugi ima dodatni automatski ulagač dokumenata, pa je moguće skeniranje i kopiranje više listova bez intervencije korisnika.


DESET MILIONA EURA ZA ENERGETSKU EFIKASNOST ZGRADA U KS | Hayat.ba\nDESET MILIONA EURA ZA ENERGETSKU EFIKASNOST ZGRADA U KS\nVijeće ministara BiH utvrdilo je Prijedlog ugovora o zajmu između Bosne i Hercegovine i Evropske banke za obnovu i razvoj za GrCF2 V2 – Projekat energetske efikasnosti u javnim zgradama Sarajevo, u iznosu osam miliona eura.\nSredstva zajma i granta u ukupnom iznosu od 10 miliona eura biće utrošena za uvođenje mjera energetske efikasnosti u približno 40 javnih zgrada u Kantonu Sarajevo (škole, bolnice, vrtiće i javne zgrade od opšteg interesa).\nTo praktično znači da će realizacijom projekta u ovim zgradama biti efikasnije i čistije grijanje, bolja izolacija te osvjetljenje. Rok otplate zajma je 13 godina uz tri godine grejs perioda, a njegova i alokacija granta je Federacija BiH, odnosno Kanton Sarajevo – Ministarstvo prostornog uređenja, građenja i zaštite životne sredine.\nNacrti ovih ugovora sa osnovama za njihovo zaključivanje biće dostavljeni Predsjedništvu BiH u daljnju proceduru, a za bh. potpisnika je predložen ministar finansija i trezora, saopćeno je iz VMBiH.


Google priznao: Sakupljali smo email-ove i lozinke\nOstale vesti, 26.10.2010, 01:05 AM\nGoogle je prikupljao email-ove, lozinke i URL-ove dok je kompanija pravila snimke za svoj Street View, priznala je kompanija na zvaničnom blogu.\n“U nekim slučajevima, svi email-ovi i URL-ovi su snimani, kao i lozinke,” kaže potpredsednik kompanije Google, Alen Justas, u svom blog-postu. Međutim, Justas je dodao da je većina prikupljenih podataka fragmentarna i da će ih kompanija obrisati što je pre moguće.\nGoogle-ovo priznanje da su lozinke i email-ovi bili prikupljani je dodatak onome što je kompanija izrekla u maju kada je prvi put objavila da prikuplja podatke sa WiFi mreža i da je “nenamerno prikupljala” javno emitovane SSID informacije i Mac adrese pomoću Street View automobila.\nJustas je u blog-postu objavljenom u petak objasnio da u ono vreme, misleći na majsko saopštenje, u kompaniji nisu analizirali podatke koje su greškom prikupili, tako da nisu mogli sa sigurnošću da potvrde kakav je sadržaj na diskovima.\nIako iz Google-a tvrde da nisu analizirali ove podatke, regulatorna tela nekoliko vlada u svetu jesu. Iste nedelje kada je iz kompanije Google stiglo priznanje o prikupljanim podacima, kanadska vlada je objavila svoja otkrića, između ostalih i to sa su lozinke i korisnička imena bila uključena u email poruke koje su korisnici razmenjivali sa drugima. Pored toga, pronađeno je 678 telefonskih brojeva, 797 email zaglavlja i najmanje kompletnih 5 email poruka.\nIako je ovim kanadski zakon prekršen, poverenik za privatnost Dženifer Stodart je zatvorila istragu rekavši da je prekršaj rezultat greške.\nSličnom analizom se ranije ove godine bavila i francuska vlada čija su otkrića slična onima do kojih se došlo u Kanadi. S druge strane, u julu su nadležni iz Velike Britanije analizirajući podatke koje je prikupljao Google, saopštili da nisu pronađeni smisleni podaci među onima koje su analizirali.\nIz kompanije Google najavljuju da će u budućnosti raditi na boljoj kontroli privatnosti i da će svi zaposleni morati da prođu obuku o važnosti privatnosti i bezbednosti. Takođe, oni koji rukovode projektima u Google ubuduće će morati da imaju dokument o privatnosti sa detaljnim uputstvom kako čuvati privatnost korisnika u konkretnom proizvodu kompanije.


Poruka Dačića socijalistima: Jedini kandidat koga ćemo podržati je Vučić - Politika - Dnevni list Danas\nPočetna » Vesti » Politika » Poruka Dačića socijalistima: Jedini kandidat koga ćemo podržati je Vučić\nPredsednik SPS održao sastanak sa vojvođanskim odborima partije\nPoruka Dačića socijalistima: Jedini kandidat koga ćemo podržati je Vučić\nP. D. 14.01.2022. 19:03\nIvica Dačić, predsednik SPS, ističe da je odavno dogovoren nastavak saradnje Srpske napredne stranke i socijalista, kao i to da je Aleksandar Vučić sigurno jedini predsednički kandidat koji će biti podržan od strane SPS-a.\n„Ove godine obeležavamo deset godina kako sarađujemo, mi smo ponosni na zajedničke rezultate koje smo ostvarili u interesu Srbije“ rekao je Dačić danas u Novom Sadu.\nOn je sa socijalistima Vojvodine održao sastanak povodom predstojećeg referenduma i izbora koji nas očekuju na proleće ove godine, prenosi se u saopštenju za medije.\nNa sastanku rukovodstva gradskih i opštinskih odbora iz Severnobackog, Zapadnobačkog, Južnobačkog i Sremskog okruga, postavljeni su naredni koraci u cilju postizanja što boljih rezultata na izborima.\nSastanku su prisustvovali i predsednik Pokrajinskog odbora Vojvodine Dušan Bajatović, potpredsednica IO Aleksandra Đanković, direktor SPS Đorđe Čabarkapa, član predsedništva Snežana Paunović i sekretar Omladine SPS Boris Novaković, piše u saopštenju.\nAleksandar VučićDušan BajatovićIvica DačićIzborikandidatNovi SadreferendumSNSsocijalistiVojvodinaNovi Sad


Junker: Vrijeme je da žena bude na čelu Evropske komisije - Vijesti.me\n"MUŠKARCI SU ISKORISTILI SVOJU ŠANSU"\n370 pregleda 2 komentar(a)\nAgencija BETA 3. maj 2019, 16:33\nPredsjednik Evropske komisije Žan-Klod Junker izjavio je danas da je "krajnje vrijeme da jedna žena bude na čelu Evropske komisije (EK)".\nJunker je u intervjuu agencija Frans pres rekao da su muškarci iskoristili "svoju sanšu" jer su od osnivanja Evropske komisije 1958. predsjednici bili samo muškarci.\nMagrete Vestager je hvalila rad Francuskinje Kristin Lagard, trenutno generalne direktorke Međunarodnog monetarnog fonda (MMF), čije se ime pominje za mjesto predsjednice Evropske komisije, premda nije kandidat.\n"Ona je jedna od mojih junakinja", rekla je Vestarger za Kristin Lagard i dodala da bi njemačka kancelarka Angela Merkel, čije se ime pominje za buduću predsednicu Evropskog savjeta, mogla da bude takođe na čelu Evropske komisije.\nIzbor predsjednika Evropske komisije zavisi od rezultata izbora za Evropski parlament koji će biti održani od 23. do 26.maja. Novi predsjednik Komisije će biti iz redova grupacije koja će dobiti najviše glasova.\nPredsjednika Evropskog savjeta biraju evropski rukovodioci i taj izbor je predviđen na samitu EU 20. i 21. juna, oko mjesec dana poslije izbora.


Abazović sa Gulijevim: Vlada posvećena dijalogu i smanjenju političkih razlika\n"u saradnji sa Skupštinom"\nVlada Crne Gore će, u saradnji sa Skupštinom Crne Gore, biti posvećena političkom dijalogu, smanjenju političkih razlika, većoj socijalnoj inkluziji i jačanju kohezivnog faktora u društvu, istakao je predsjednik Vlade Dritan Abazović na sastanku sa specijalnim predstavnikom za Jugoistočnu Evropu i potpredsjednikom Parlamentarne skupštine OEBS-a, Azajem Gulijevim, koji boravi u zvaničnoj posjeti Crnoj Gori.\nPodnaslov: "u saradnji sa Skupštinom"\nTizer: Vlada Crne Gore će, u saradnji sa Skupštinom Crne Gore, biti posvećena političkom dijalogu, smanjenju političkih razlika, većoj socijalnoj inkluziji i jačanju kohezivnog faktora u društvu, istakao je predsjednik Vlade Dritan Abazović na sastanku sa specijalnim predstavnikom za Jugoistočnu Evropu i potpredsjednikom Parlamentarne skupštine OEBS-a, Azajem Gulijevim, koji boravi u zvaničnoj posjeti Crnoj Gori.\nKako je saopšteno iz kabineta premijera, u pratnji Gulijeva, bili su i Dominik Vag, šefica Misije OEBS-a u Crnoj Gori, kao i Šerif Abdili i Roberto Ferari, iz Parlamentarne skupštine OEBS-a.\nGulijev je istakao da je njegova uloga, kao potpredsjednika Parlamentarne Skupstine OEBS-a, promocija parlamentarnog dijaloga. S tim u vezi, Gulijev se interesovao za mogućnost organizovanja Parlamentarnog foruma u Crnoj Gori. Abazović je pozdravio ovu ideju, ukazavši da je ovo prvenstveno pod pokriviteljstvom Skupštine, ali da bi Vlada svakako pružila podršku u ostvarivanju ove inicijative.\nAbazović je izrazio zadovoljstvo zbog odličnih odnosa i ukupne saradnje zmeđu Crne Gore i OEBS-a i njegovih struktura, koji se potvrđuju kroz redovan dijalog i posjete na visokom nivou.\n"Crna Gora je zahvalna na podršći OEBS-a u oblastima demokratizacije, ljudskih prava, vladavine prava i medija, što uključuje posmatranje izbora i pomoć u reformi izbornog zakonodavstva, koji doprinose jačanju crnogorskih institucija i napretku na putu ka članstvu u EU", naveo je.\nKako je dodao, s obzirom na to da su posebno fokusirani na napredak u oblasti vladavine prava i borbe protiv korupcije i organizovanog kriminala, zadovoljstvo im je što učestvuju u regionalnom projektu OEBS-a o praćenju suđenja koji podržava efikasnije sprovođenje pravde u slučajevima korupcije i predmetima organizovanog kriminala pred sudovima Crne Gore.\nPredsjednik Vlade je naveo da je regionalna saradnja jedan od stubova naše spoljne politike i da Crna Gora ostaje posvećena održavanju konstruktivnih odnosa sa svim zemljama regiona, zasnovanim na međusobnom poštovanju i razumijevanju.\n"Aktivno učestvujemo u organizacijama i inicijativama regionalne saradnje, u cilju učvršćivanja stabilnosti i obezbjeđivanja ekonomskog i drugih vidova razvoja", zaključio je Abazović.\n12.05.2022 - 13:43 | *\n12.05.2022 - 13:43\nTagovi: Vlada Crne Gore, Dritan Abazović\nI Abazović će čistiti smeće oko Kliničkog centra\nPremijer Dritan Abazović pridružiće se danas akciji čišćenja kruga Kliničkog centra Crne Gore, saopšteno je iz Vlade.\nAbazović: Volio bih da Podgorica dobije moderan stadion\nPremijer Dritan Abazović kazao je da je fudbalska infrastruktura jedan je od najvećih problema u Crnoj Gori. On je na današnjoj sjednici Vlade kazao da se nada će se situacija popraviti u budućnosti.\nVIDEO - Abazović u loži sa Totijem pratio finale u Tirani\nPremijer Crne Gore Dritan Abazović pratio je iz lože sinoćnje finale Lige konferencija izmežu Rome I Fejnorda, koje je odigrano u Tirani.\nDvanaestogodišnje dijete poslalo lažnu dojavu o bombi u Kotoru\nKovinić u trećem kolu Rolan Garosa!


Kamenovan povratnik u selu kod Kline - 01.12.2020, Sputnik Srbija\nPovratnik Miodrag Stašić iz sela Drenovac kod Kline napadnut je kamenicama pre nekoliko dana u svom dvorištu, saopštilo je danas Ministarstvo za zajednice i... 01.12.2020, Sputnik Srbija\nvesti, izbeglice, klina\n16:48 01.12.2020 (Osveženo: 14:55 30.08.2021)\nKako se navodi, mlađa lica su 25. novembra Stašića gađala kamenicama i tom prilikom je polomljeno staklo na prozoru kuće, prenosi Tanjug.\nDodaje se da je Stašić danas o tom incidentu obavestio predstavnike Ministarstva za zajednice i povratak, ističući da su problemi sa komšijama učestali i da ne prestaju, te da je osim puštanja stoke u dvorište često i verbalno provociran.\nMinistar za zajednice i povratak Dalibor Jevtić ocenio je da incidenti kojima je pogođena najranjivija grupa ljudi štete svima i da se moraju preduzeti hitni koraci u zaštiti povratnika.\n„Jedan od osnovnih uslova za opstanak povratnika na svojim ognjištima je poboljšanje njihove bezbednosti. Upravo zato insistiram na efikasnijem radu i boljim rezultatima kada je u pitanju rasvetljavanje ovakvih i sličnih slučajeva“, rekao je Jevtić.\nU saopštenju se dodaje da ovo nije prvi napad na Stašića koji je, dodaje se, napadnut i pre šest meseci.


EU još nije odredila datum za nastavak dijaloga između Kosova i Srbije - Kosovo Online\n29. Novembar 2020. • 16:14\nEvropska unija još uvek nije odredila datum za nastavak dijaloga između Kosova i Srbije. U evropskoj prestonici kažu da će sledeći sastanak na visokom nivou biti sazvan čim se stvore uslovi, a to potvrđuje i Vlada Kosova, prenosi Reporteri.\nPokret Samoopredeljenje zahteva potpuno zaustavljanje dijaloga u aktuelnim političkim okolnostima.\nPortparol EU spoljne politike Peter Stano u odgovoru za Kosova Pres ne kaže kojim temama će se baviti na sledećem sastanku u Briselu, ali kaže da će datum i dnevni red biti uskoro objavljeni.\n„Dijalog se, nakon što je nastavljen u julu, nastavlja i napreduje sastancima na nivou stručnjaka i najvišeg političkog nivoa. Sledeći sastanak za dijalog na visokom nivou biće sazvan u Briselu što je pre moguće, u zavisnosti od uslova. Kada su u pitanju sastanci na nivou stručnjaka, objavićemo datum i dnevni red sledećeg sastanka kad situacija bude prikladna“, rekao je Stano.\nSavetnica kosovskog premijera Avdulaha Hotija, Antigona Bedžaku kaže da naredne sastanke u Briselu diktira pandemija kovid -19, i da ne postoji druga prepreka.\n„Trenutno nema predloženog datuma za naredne sastanke, jer sve diktira situacija sa pandemijom C-19. Inače radne grupe nastavljaju pripreme za sastanke tehničkih grupa, čim se okolnosti stvore. Nema drugih prepreka“, rekla je Badžaku.\nNajbolje rešenje za zamenika Pokreta Samoopredeljenje Artana Abrašija, je nastavak dijaloga sa Srbijom nakon novih izbora.\n„Najbolje rešenje u ovim okolnostima je zaustavljanje dijaloga. Imati vladu koja je jaka, sa legitimiteton i izabranu voljom građana. Inače, Hotijeva vlada nema ni mogućnosti, ni brojnost, ni znanje o bilo čemu da zaštiti interes Kosova u tom procesu“, rekao je Abraši.\nAlen Meta iz D4D smatra da bi dijalog trebalo nastaviti, jer ni Kosovo ni Srbija nemaju luksuz da sukob između njih bude zamrznut.\n„Dijalog je najbolje rešenje problema. Ni Kosovo ni Srbija nemaju luksuz da održavaju zamrznuti sukob među sobom. Veoma je važno za dobro građana, kao i za budućnost dve zemlje u EU“, rekao je on Meta.\nSastanak u septembru bio je poslednji između premijera Avdulaha Hotija i predsednika Srbije Aleksandra Vučića.\nU početku su se pojavile razlike oko uspostavljanja Zajednice srpskih opština na Kosovu, a nedavno je, hapšenjem bivših lidera OVK od strane Specijalnog suda, zatraženo da dijalog obustave sami partneri iz vladajuće koalicije.\ndijalog Brisel Srbija Kosovo\nPredsednica Vlade Ana Brnabić izjavila je danas da je Srbija spremna za nastavak dijaloga sa Prištinom na najvišem nivou, navodeći da od Brisela zavisi kada će se to dogoditi, prenosi Tanjug.\nTahiri: Beogradu i Prištini nastavak dijaloga na ovim osnovama ne odgovara


Glavni zaključci Izveštaja o napretku Srbije - EU Delegacija u Srbiji\nGlavni zaključci Izveštaja o napretku Srbije\nSrbija u dovoljnoj meri ispunjava političke kriterijume, ali mora da sprovede sveobuhvatne reforme i usredsredi se na osnovne principe, naročito vladavinu prava, uključujući punu primenu slobode izražavanja, reformu javne uprave i ekonomsko upravljanje, zaključuje se u Izveštaju Evropske komisije o napretku Srbiju u procesu pridruživanja EU.\n„Ekonomske i strukturne reforme su započete uprkos katastrofalnim majskim poplavama koje su dodatno pogoršale fiskalnu situaciju, čija konsolidacija mora ostati jedan od prioriteta“, navodi se u Izveštaju.\nKomisija zaključuje da je za Srbiju od „suštinskog značaja da i ubuduće ostane posvećena regionalnoj saradnji i normalizaciji odnosa sa Kosovom nastavljanjem sprovođenja, u dobroj veri, svih sporazuma postignutih tokom dijaloga“.\n„Vlada Srbije je nastavila aktivni angažman ka postizanju cilja pristupanja EU i pokazala spremnost i posvećenost u prvoj fazi pregovaračkog procesa“, ističe se u zaključcima.\nPozivajući na posvećenost sveobuhvatnim reformama, Komisija smatra da bi „rano sprovođenje ustavnih reformi predstavljalo odlučujući napredak u procesu pristupnih pregovora“.\nNa planu spoljne i bezbednosne politike, Srbija u periodu pre samog pristupanja „mora postepeno da uskladi svoje politike i stavove sa politikama EU“, dodaje se u Izveštaju.\nKomisija poziva Srbiju na „usklađivanje pravnih tekovina u svim oblastima“ sa zakonodavstvom EU, a naročito u oblastima energetike, uključujući one koje se odnose na gasovod Južni tok.\n„Usvajanje akata po hitnom postupku u Parlamentu bi trebalo ograničiti na situacije u kojima je takav postupak neizbežan“ smatra Komisija i poziva na „poštovanje preporuka nezavisnih regulatornih tela“.\nTakođe se poziva na primenu strategija za reformu pravosuđa i borbu protiv korupcije za period 2013-2018 koja je u ranoj fazi i podršku kroz snažne mehanizme nadgledanja i koordinacije.\n„Neophodno je uložiti značajne napore kako bi se rešio problem velikog budžetskog deficita i to racionalizacijom državne potrošnje, obnovom fiskalne discipline i unapređenjem sistema prikupljanja poreza“, navodi se u Zaključcima.\nKomisija pohvaljuje održavanje Parade ponosa kao „jedan od važnih događaja kada je reč o efikasnom ostvarivanju ljudskih prava u celini a posebno prava LGBTI zajednice“.\nProširenje EU u 2014. i ubuduće: napredak i izazovi